text:
Ziyigugu kubalaleli izilimi zomdabuComment on this story
SIZWE BLOSE
ZIBUKEKA zinamandla izilimi zomdabu emisakazweni yakuleli, ngike ngalalela imisakazo esebenzisa izilimi zabomdabu naleyo esebenzisa isilungu.
Engikutholile wukuthi abantu abaningi bayaziqhenya ngezilimi zabo nokwenza isibalo sihlale siphezulu emisakazweni esakaza ngezilimi zomdabu.
Okugqamayo kulezi ziteshi wukuthi iningi labantu kalithandi ukuthi izilimi zabo zixutshwe nezinye.
U-K-Ci August osakaza uhlelo lwantambama kuMhlobo Wenene FM uzakhele olukhulu udumo ngendlela alukhuluma kahle ngayo ulimi lwesiXhosa.
Into aphinde adlise ngayo lo msakazi wukuthi akanawo umculo noma iculo agijima phezu kwalo uma esakaza. Lokhu kwenza uluzwe kahle ulimi lwesiXhosa ukuthi lumnandi kanjani njengoba engalushebi nolunye ulimi.
Ophenyweni engilwenzile ngithole ukuthi lo msakazo ubalwa kwenabalaleli abaningi.
Kwenzeka okufanayo uma ngilalele uPutco Mafani ekuseni oze ancome athi cha lumnandi ulimi lwakaXhosa.
Omunye umsakazi woMhlobo Wenene, uLuzuko Koti wazama wehluleka ethi usakaza ngesiLungu kulo msakazo kwavele kwacaca ukuthi abalaleli abayizwa kahle indaba yokuxutshwa kwesiNgisi olimini lwabo.
UKhozi FM oluhamba phambili kuleli ngesibalo sabalaleli (7 million), ngesinye isiteshi engicabanga ukuthi sinabalandeli abangaka nje ngoba sisakaza ngesiZulu.
Okuhle ngolimi lomdabu wukuthi uzwa konke okushiwo ngumsakazi.
Ukusakaza ngolimi lomdabu ngibona kuba nanomthelela kwelokuthi isiteshi siwudidiyela kanjani umculo ozodlalwa kusona.
Imisakazo eminingi esakaza ngesilungu uyithola idlala umculo waphesheya uma uyiqhathanisa nale misakazo esebenzisa izilimi zabomdabu. Yona noma iwudlala umculo waphesheya kodwa igxila emculweni wakuleli nokuyenza isondelane nabalaleli bayo.
Omunye umsakazo oyisibonelo esihle Izwi LoMzansi nawo osakaza ngesiZulu kuphela. Okuhle wukuthi unabalaleli abaningi uma uwuqhathanisa neminye imisakazo yomphakathi efana noVibe FM, Nanda FM, Radio Sunny South neminye exuba izilimi.
Ngiyazi ukuthi imvume yeGagasi 99.5 FM iligunyaza ukuthi lisebenzise zombili izilimi okuyisiZulu nesiNgisi kodwa uyawucabanga nje lo msakazo ususebenzisa isiZulu kuphela ukuthi ungaba njani?
Mhlawumbe Ukhozi FM neZwi LoMzansi ngabe badonsa kanzima.
Thatha uhlelo luka-Alex Mthiyane ekuseni. Baningi abaluthandayo kodwa lushoda ngezinto ezincane. Uma lungase lugxile esiZulwini, luphume luphele ulimi lwesiNgisi ngisho noma ngabe babuza imibuzo, u-2 million wabalaleli aqhosha ngawo uLinda Sibiya ekuseni ungaphaza-miseka kakhulu.
Emculweni, uma bengase badlale izingoma eziningi zaseMzansi banciphise kwezaphesheya, uLinda angalukhomba uhlelo luka-Alex ngezibalo.
Ngisho noma uKhozi luziqhenya ngabalaleli abaningi kodwa mina angazi luncintisana nobani ngoba kunzima ukuthi umuntu waseKZN umuzwe ethi yena ulalela uMhlobo Wenene FM noma iLesedi FM iziteshi zomsakazo engicabanga ukuthi ziqhudelana okwangempela nalo msakazo.
Uma kungaba nomsakazo osebenzisa isiZulu kuphela kungaphuma izibalo zangempela zabantu abalalela uKhozi FM. Mhlawumbe kuzomele sivume ukuthi umsakazo oncintisana noKhozi FM okwangempela eKZN kungaba yiZwi LoMzansi FM. Cha abantu bayaluthanda ulimi lwabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Kuzoshuba kwezemfundo eMpumalanga
2013-01-04 11:01
Johannesburg - Izikole zaseMpumalanga ezithole ngaphansi kuka-50% wabaphasile zizothathwa njengezingawenzi umsebenzi bese kuthi abaphathi bakhona bachaze kabanzi, kusho uNgqongqoshe wezeMfundo esifundazweni uReginah Mhaule.
Ungqongqoshe uthe azikho izikole ngo-2013 esifundazweni ezizothola ngaphansi kuka-50%.
"Siqinisile ngalokhu esikushoyo, kodwa uma kwenzeka-ke, kukhona abazoxoshwa. Simile kwelokuthi isikole siyilokho uthishanhloko ayikho, ngakho bayohlale bephonswa imibuzo ngemiphumela yezikole zabo.”
UMhaule ubonge othisha ngeqhaza labo ekukhuphuleni izinga lokuphasa, wathi izifunda eziningi zenzekangcono.
Isifunda saseHlanzeni, esenza kahle ngo-2011, siwanyuse kakhulu amasokisi senza u-74% sisuka ku-72.1%.
EsaseNkangala sisuke ku-67.9% saya ku-73% ngo-2012, eGert Sibande sasuka ku-65.4 saya ku-69%.
Esikhombise ukwenza kangcono kakhulu iBohlabela, esisuke ku-9.8%, safinyelela ku-62.5% go-2012.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Agcine endile amawele azalwe ehlangeneComment on this story
INTATHELI YESOLEZWE
AMAWELE abengundabuzekwayo azalwe ehlangene okungawase-Eastern Cape agcine endile. La mawele asuswe e-Eastern Cape ayolashwa esibhedlela eCape Town ngesonto eledlule. Amagama awo abengakadalulwa kanti nemindeni yawo icele ukuthi ingathintwa ngabezindaba.
AboMnyango wezeMpilo eWestern Cape ngomlomo womkhulumeni walo Mnyango, uFaiza Steyn, uthe amawele abenesisindo esingu-4 kilograms ashone ngesonto ebusuku.
Amawele kuthiwa abesebenzisa inhliziyo eyodwa nesibindi. Inhliziyo yawo kuthiwa ibihluleka ukuphampa ngendlela njengoba elinye lawo bese linenkinga yokuphefumula obese kuze kwaphumela nasenhliziyweni.
USteyn uthe njengoba lezi zingane kade zisebenzisa lezi zitho ngokuhlanganyela abemancane kakhulu amathuba okuthi abengasinda.
Uthe bonke abantu ababezama ukusiza la mantombazanyana bathintekile ngokushona kwabo ngoba ngesikhathi efika esibhedlela ayebukeka ethembisa.
Esithombeni esikhishwe iphephandaba iCape Times ngoLwesihlanu bekubukeka sengathi lezi zingane ziyangana.
Amawele azalelwe esibhedlela iDr Malizo Mpehle kuTsolo, eduze kwaseMthatha ngoLwesithathu olwedlule abe esethunyelwa eCape Town lapho efike khona ngoLwesine eRed Cross Children’s Hospital.
Ephawula phambilini uSteyn waveza ukuthi akucaci ukuthi udokotela uzowahlinza nini ngoba kubonakala isimo sawo singaphuthumi.
Wathi amawele asadinga ukuxilongwa ngendlela udokotela agculiseke futhi kungenzeka angahlinzwa maduze. Waveza nokuthi kungenzeka abuyiselwe ekhaya ukuze akhule kahle uma lokho kubonakala kuyindlela ephephile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusolwa isikhwele kufa izithandaniComment on this story
LUNGI LANGA
KUSOLWA isikhwele ngokubulawa kowesilisa nesithandwa sakhe esisha abahlaselwe emqashweni abebehlala kuwo eCato Manor ngeledlule.
UMnuz Vumile Gcina (34) ubulawe ngokudutshulwa nentombi yakhe uNksz Lucy Veletshona (24) okuvela ukuthi bebesanda kwazana naye.
Udadewabo kaGcina, uNksz Nombeko Gcina, uthe basola ukuthi umfowabo ubulawelwe ukwala owayeyintombi yakhe, uNksz Duduzile Nomsuka (23), naye oboshiwe mayelana nokufa kwakhe.
Uthe ngokuzwa kwabo uNksz Nomsuka ubekhwelezela ukuthi uGcina usethandana nomunye umuntu. Ube eseqala ukumcindeza ngokuthi amnike imali yokondla ingane yabo.
“Nathi besingazi ngale ngane ngoba kuze kube manje asikaze siyibone kodwa sizwa kuthiwa isinonyaka nezinyangana. Besilokhu sizwa ukuthi ikhona kodwa engayilethi ekhaya,” kusho uNksz Gcina.
Uthe bebengalindele ukuthi ukuxabana kwabo sekungaze kuholele ekutheni kubulawe umfowabo.
UNksz Gcina uthe bathuke ngoba bethola umqhafazo ngoLwesine ngeledlule obuvela kuNksz Nomsuka othi uma kungafanga yena kuzoshona umfowabo. Ngalo lolo suku kube sekubulawa uGcina nesithandwa sakhe besendlini kaGcina.
Kusolakala ukuthi uNksz Nomsuka watshela uMnuz Amos Ngubane (35) okuthiwa wayeyisoka likaNksz Veletshona ukuthi usendlini kaGcina. Le ndoda, okuthiwa ingunogada enxanxatheleni yezitolo ePavillion, ayibange isabuza yanikela endlini kaGcina yadubula uNksz Veletshona noGcina bashonela khona lapho.
UNksz Nomsuka noNgubane bavele enkantolo yeMantshi ngoMsombuluko ngamacala amabili okubulala. Kulindeleke ukuthi baphinde bavele ngo-Novemba 27.
Okhulumela amaphoyisa KwaZulu-Natal, uCaptain Thulani Zwane, uthe umphenyi wecala uphumelele ukubathola ngesikhathi ebopha lona wesifazane obethandana noGcina.
“Uphenyo lwamaphoyisa luveze ukuthi le ntokazi iqashe umuntu ukuthi abulale isoka lakhe nesithandwa salo esisha, umsolwa wesibili yena uzinikele emaphoyiseni ase-Estcourt emuva kokuthi esezwile ukuthi uyafunwa,” kusho uZwane.
Bobabili babe sebebekwa amacala okubulala.
Uthe isibhamu okukholakala ukuthi sisebenze ukubulala uGcima nentombi yakhe sizodluliselwa kwabahlolayo ukuze kubhekwe ukuthi ngempela sasetshenziselwa lesi sigameko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amaphoyisa abulale umsolwa ePinetown
2012-12-14 14:03
Durban - Kushone owesilisa kwathi omunye waboshwa kulandela impi yezulu lezandla phakathi kwabo namaphoyisa ePinetown, kusho amaphoyisa aKwaZulu-Natal ngoLwesihlanu.
Amadoda amathathu avulele ngenhlamvu ebhekise emaphoyiseni ngesikhathi emisa imoto yabo eyebiwe iVolkswagen Polo ngabo-22:00 ngoLwesine, kusho uColonel Jay Naicker.
Omunye wamadoda udutshulwe washona, omunye waboshwa kwathi owesithathu wabaleka.
Amaphoyisa athole isibhamu esingekho emthethweni endaweni yesigameko, nesizoya kohlolwa, kusho uNaicker.
Uthe kutholakale impahla yokwebiwa kule moto.
Kubalwa ithelevishini, i-DVD player, izimpahla zokugqoka nokunye.
Kusolakala ukuthi lezi zimpahla zebiwe ngesikhathi kugqekezwa umuzi eMlazi khona ngoLwesine ebusuku.
UNaicker uthe oboshiwe uzovela eNkantolo yeMantshi yaseMlazi ngamacala okuzama ukubulala, ukugqekeza nokutholakala nesibhamu esingagunyaziwe,
- Landela
IzindabaNews24 kuTwitter
- SAPA


text:
Libalahlile elokubulala iphoyisa
2013-01-31 08:03
Harrismith - Amadoda amabili alahlwe elakubo ngesikhathi ekhala ngaphansi kwelokubulala iphoyisa elalisaqeqeshwa eNkantolo eNkulu yaseHarrismith, kusho amaphoyisa aseFree State.
UTeko Mphuthi, 26, noMalefetsane Nhlapo, 36,
baseLesotho, batholakale benecala lokubulala besebenzisa isihluku, kusho uSergeant Mmako Mophiring.
Uthe la madoda akhanda ngamatshe uConstable Pule Rasebakoa waze washona.
“Bafihla isidumbu sakhe ngokusimboza ngamatshe amakhulu ezintabeni zoKhahlamba."
UMophiring uthe laba babulala uRasebakoa ngoba becabanga ukuthi uzobabophela izimvu ezebiwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kufe umgibeli kwethinta izimoto zikaMugabeComment on this story
KUFE oyedwa kwalimala kabi abantu abangu-15 engozini ethinta inhlabaluhide yezimoto zikaMengameli Robert Mugabe waseZimbabwe. Amaphoyisa kuleliya lizwe athe yingozi yesithathu lena ukwenzeka esikhathini esingangamasonto amabili ethinta izimoto zikaMugabe.
Okhulumela amaphoyisa, uWayne Bvudzijena, usole itekisi athe ibe yimbangela yale ngozi eyenzeke ngeSonto. Uthe leli tekisi lanwabuluka, langavula isikhala kahle ukuze kudlule inhlabaluhide yezimoto zikaMugabe.
Enye yezimoto ebihola le nhlabaluhide yazithela kule tekisi.
“Umshayeli wetekisi wathalalisa ezwa umsindo wama-siren ezimoto zikaMugabe ezazixwayisa izimoto ezingaphambili ukuze zigudluke. Ukudembesela kwalo mshayeli wetekisi yikho okwaholela kule ngozi,” kusho uBvudzijena.
Umgibeli wetekisi washonela khona lapho, abangu-15 balimala kabi. Ingozi yenzeke emgwaqweni uRobert Mugabe Highway eZvimba.
Okhulumela iPolice VIP Protection Unit, uMartin Mbokochena, ugxeke abantu abathize emphakathini athe bathanda ukuphazamisa.
Lena kube yingozi yesithathu esikhathini esingamasonto amabili, zontathu lezi zehlakalo zithinta izimoto zenhlabaluhide kaMugabe.
Kuthiwa uma uMugabe ehamba uphelezelwa izimoto ezilinganiselwa kwezingu-10 kuhlanganisa ne-limousine ehamba uMugabe, ama-Mercedes Benz, izithuthuthu nezimoto zamasosha. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ayicaci imbangela yokudubula - Amaphoyisa
2012-12-13 07:21
Clackamas - Ushayasibhamu owavulela ngenhlamvu enxanxatheleni yezitolo e-Oregon, ebulala abantu ababili walimaza abanye, ngaphambi kokuzibulala akazange akuhlele lokhu, kusho izikhulu.
NgoLwesibili ntambama, le ndoda yavuka umbhejazane yavulela ngenhlamvu eClackamas Town Center, ePortland, njengoba kunesiphithiphithi samaholidi.
Kwashona abantu ababili noshayasibhamu lo.
Kulindeleke ukuthi amaphoyisa adedele imibiko yokuhlonzwa kwezidumbu esithangamini sabezindaba.
- Landela
IzindabaNews24 kuTwitter
- Reuters


text:
Look, Listen & Live 5
Outline: Elisha, Daniel, Jonah, Nehemiah, Esther. 24 sections. It has a picture book to go along with the recording.
Script Text
Isingesino
(Sanibona Bangani) Incwadi eluhlaza isitshela ngemadoda ayethembele kuNkulunkulu ngezinsuko zobunzima. Njengo ulalele ikhasethi, alulela esithombeni esilandelayo ukna uzwa umsinjwana.
Isithombe 1: Unaaman Uvakashela Umuzi Ka Elisha
2 Amakhosi, Isanhluko 5:1-12
UElisha wayenguthisa futhi enguprofehti kaNkulunkulu, kwa Israel.
Ngelinye ilanga uNaaman weza emzini wakhe.
Wayengumkhuzi webutho lama Syrian, ama Syria eyisitho soma Israel.
UNaaman wayenesibindi futhi enamandla, kodwa wayenobulephero (isifo sesikhumba).
Weza kwaIsrael ngoba ezwe ukuthi uElisha engamlapha ubulphero.
Kodwa uElisha akazange aye ngisho ukuyonbingela. Wathumela isisebenzi sakhe ukuthi simtshele ukuthi akahombe ayohlamba kasikhombisa emfuleni iJolidane loko kuzoqenda ubulephero. UNaaman wathukuthela wathi: Bengicabanga ukuthi uzovela angibingelela, abize igama lika Nkulunkulu wakhe bese elapha ubulephero bami. UNaaman wahamba esedinwe kabi umsingwana.
Isithombe 2: Unaaman Emfuleni
2 Amakhozi, Isahluko 5:13-18
Izisebenzi zikaNaaman zameenga ukuba ayeke ukudinwa nokuzithawala. Zamkhuthaza ukuthi alandele umyalelo ka Elisha. Waya emfuleni iJolidane wafike wahlamba kasikhombisa. Buka esithombeni uNaaman uthokozile. Ubulepheso bulashiwe uElisha wayengasabi ngoba waye thewbele kuNkulunkulu. Wayazi ukuthi uNkulunkulu wakhe angenza noma yini. Futhi wayazi ukuthi wonke umunte kufanele alalela uNkulunkulu kufanele sicele uNkulunkulu ukuthi asisize senze okulungile, futhi sikhonze ngazozowke izikhati.
Isithombe 3: Uelisha Nezinqola Zomilo
Ngalesisikhathi amaSimya ayethukuthelele amaIsrael. UNkulukulu watshela uElisha ukuthi amaSinya azihlasela amaIsrael. UElisha watshela inkosi ngamaSirya.
Inkosi yama Sirya yathi kubabutho ayo: Hambani niyofuna uElisha khona ngizothumela ukuthi athjunjwe. Ngovivi uElisha wabona ukuthi basungezwe amasosha la behlala khosa. Isisebenzi zakhala sathi nkozi sizokwenzenjani. uElsiha wathi ungesabi ngoba laba esinobo bangaphezu kwalaba abanabo. UElisha wacela uNkulunkulu ukuthi avulae amehlo esisebenzi. Isisebenzi sabheka sabona amagquma, amahashi nezinqola zomilo zizungeze uElisha. Konke liku kuthungelwe uNkulunkulu.
Isithombe 4: Uelisha Nebutho Elingaboni
2 Amakhosi 6:17-23, Amatleberu 10:30, Izaga 25:21
Ngesikhathi amaSirya esondela ezo thatha uElisha, wathandaza kuNkulunkulu wathi: "Bashaye ubenze bangaboni"! Ngokushesha yizimpumutu uElisha waye kubo wathi.
Ngilandeleni ngizonisa kubantu emibafunayo enibafingyo wabahola wabasa eSamariya ikomkhulu lakaIsrayel wafika wathondaza futhi wathi Nkulunkulu vula amehlo aba baphinde babone. AmaSirya abona uthi asezweni lezitha zawor Inksoi yakhona yofuna ukuba bulala kodwa uElisha wathi: Banike ukudla ubaphuzisa bahambe.
uNkulunkulu ka Elisha mkhulu ngophezu kwezitha. uNkulunkulu uSiyala ukuthi singabi negqubu ezitheni zethu uthi: ungabuyiseli yimi engizoku buyiselela aphinde athi> Uma isitha sakho silambile siphe ukudla, uma emiwe mnike okouphuza.
Isithombe 5
2 Amakhosi, Isahluko 8:24-7:2
AmaSiriya abanya futhi ukuzolwa namaIsrael Azungezo idolobha lase Samaniya isikhathi eside. Ngokushesa amaISrayeli aphelewa ukudla. Buka esithombeni. Inkosi yamaIsrael wayihamba odongweni lwedolbha Abesifazane ababili beza kuye.
Bayicanga ukuba ibasize.
Base belambe ngendlela yokuthi base bedla izingane zabo. Inkosi ayazanga ukuthi yenzeni Yayidiniwe ngoba uNkulunkulu wayengabasindisanga kuba Sinya. Yakhetha ukubulala uElisha iceku kaNkulunkulu. uElisha wathi enkosini uNkulunkulu uthi:- uFlowa namabele kusasa kuzobe kudayiswa esangweni lase Samasiya.
Isithombe 6: Amalepers Omane
2 Amakhosi, Isahluko 7:3 - 20
Ngalesosikhathi amadoda amane ahlala esangweni lose Samariya. Wonke enobulepheso. Athi ekhuluma wodwa. Sihlaleleni la sifa nje ? Asiye emabuthu eni ama Siriya. Ngalesosikhathi amaSiriya ezwa umsindo engathi kuze amabuthu. Esaba ashiya yonke info abaleka. Ngalosesikathi amaSiriya ezwa umsindo engathi kuza amabuthu. Esaba ashiya yonke info abaleka. Ngesikhathi amalepers eza Siriya kwase kungasekho muntu. Athatha konke ayekufuna. Bakhuluma bodwa bathi:- Loku esikwenzayo akulungele. Sinezindaba ezimnandi kodwa sizigune kuthi. Baphindele eSamariya bayotshela abegeini bamasango bona badlulisela emzini wenkosi. Ngokushesha abantu base bedayisa ukudla esangweni lase Samariya njengokusho kuka Nkulunkulu ngo Elisha. Unkulunkulu wasindisa uElisha uNkulunkulu wasindisa kange noIsrayeli ezitheni zawo.
Bengani. Unkulunkulu wathumela uJesu ukuthi sikhulula ezonweni nakuSathane.
Unkulunkulu akafuni muntu ozya endoweni yokuhlupheka lesi izindaba ezimnandi ezivela ku Nkulunkulu esizozixoxa ndawonje.
Isithombe 7
Jona 1:1-7
Emva kokufa kuka Elisha kwaba khona omunye umphrofethi u Jonah. Unkulunkulu wathi kujonah Hamba uye ezweni lase Nineve ushumayele uphikisane nabo. Ngiyabazi ukholo lwabo luntekenteke. Abuntu base Ninive babe yizitla zika Israel. uJona aka-funanga ukuyokhona, wozomo ukubalekelo uNkulunkulu. Wathola umkhmbi owawuyo kude nezwe. Wakhokha wehombaNgokushesa kwoba nesiphepho olwande. Ababesemkhunjini baba nokwesaba. Bathi! - Asibhekeni ukuthi ubani umsusa waloku. Bathola ukuthi uJonah.
Isithombe 8: Ujona Menhlanzi Enkulu
Jona 1:8, Sahkluko 2:10
Itilosi lathi ku Jonah wezeni?
Wabotshela ukuthi ubalekela uNkulunkulu Bathi kuye, Sizokwenzenjani ukuze ulwandle luthule? uJonah wathi - hgiphonseni olwandle. Ngiyazi ukuthi iphutha lami ukuthi kube halesisiphepho Abathandongo ukubulala uJona, kodwa isiphepho sanda. Bagcina ngokumphonso kodwa uJona akafaga olwandle. Buka esithombeni! Nagwinywa inhlanzi enkulu. Wahlala futhi waphila izinsuku ezintathu esiswini sehlanzi Yamkhipha ngaphandle ezweni elomile.
Isithombe 9: Ujona Eninive
Jona 3:1-10
Unkulunkulu wakhuluma futhi noJona.
Hamba uyoshamayela eNinive lomyalo engiwusshoyo iNaya eNinive waxwayisa abantu wathi: Emva kwezisuku ezingashuni amane nizobhubiwa. Bonke abantu nenKosi bakhala kuNkulunkulu bacela ukuthi abasindise. Baphenduka bayeka ububi, uNkulunkulu akabe esababhubhisa. Bangani sonke sifane noJona nabantu baseNinive. Asimlaleli uNkulunkulu futhi senza okubi. Kumele sijeziswe, kodwa uNkulunkulu uyasthanda. Wathumela uJesu ukusixwayisa futhi asisindise ebubwini. uJesu wafela izono zenthu. Wayesethuneni izinsuku ezintathunjengo Jona owahlala izinsuku ezintathu esiswini sechlanzi. UJesu wavuka kwabafileyo Uzonika ukuphula okuphakade kulobo abazoshiya izono bamlandela.
Isithombe 10: Uesta Nenkosi
Esta 1:1-2:18
UEsta kwakuntombazane encane yeJuda eyayihlala kwa Israyeli. Yashonelwa abazali uMediyakhi wayikhulisa. Emva kwempi uEsta no Medikhayi bathunjwa kanye nabantu bakwe Israyeli, bayiswa ezweni lase. Pheshiya Inkos yakhona yayinamandla kakhulu. Bonke babeyisaba. Yathola enje indlovukazu emva kokuphoxwa ile eyayihayo. Yathi zonke izintombi ezinhle azize endlini yakhe kuzono zonke wakhetha uEsta ukuthi abe indlovukazi kodwa uEsta okashongo ukuthi uyiJuda.
Isithombe 11: Umodikhayi Akafuthiukukhotlama
Esteri 3:1-4:17; 5:14; John 3:18
UHaman wayeyindoda ebalulekile e Pheshiya. Bonke abantu babekhothama bekhombisa inhlonipho kuyes uma edlula kodwa uMedikhayi lutho. UMedikhayi wayekhonza uNkulunkulu kuphela. Wala ukukhothamela uHaman. UHaman wadinwa wafuna ukuzibuyisela kuMedikhayi: Ngelinye ilanga watshela inkosi: wathi kunesizwe osibusayo esikubantu abasezweni lakho. Abawugcine untheko wakho. Wayekhuluma ngama Juda Wabuye wathi - akwenziwe umthetho wokuthi babulawe u Haman watwembisa inkosi imali. Inkosi yamvumela kodwa yangayithatha imali washaywa umthetho wokuthi kuulawe amaJuda kuthatwe konke anako. uHaman wayeselunge indawo lapho ezolengisa khona uMedikhayi: uMedikhayi waya kuEsta wathi akancenge inkosi ukuthi ingababulali. Kodwa uEsta wathi umuntu ozoya enkosini engabzwanga kufanele afe wathi amaJuda angadli futhi angaphuzi izinsuku ezintathu athandaze yena. Yena nezinceku zakhe nabo bazokwenza kanjalo. Wabuye wathi - Ngizoya enkosini noma kungukwephula umthetho. Umangifa kobe ngiyafa. Izwilikahkulunkulu isifundisa ukuthi amakrestu kufanele anikele ngezimpilo zawo ngenxa yabafowabo enkosini.
Isithombe 12: Idili Likaesta
Esta 5:1-7:10
Unkulunkulu wayiphendula imthandazo yamYuda Inkosi yamvumela ukuthi akhulime nayo. Wamema inkosi kanye no Haman edilini. Edilini inkosi yathi: Esta ufunani? uEsta wathi: Ngifisa ukuthi mina nabantu bami siphile ngoba kwakufanele sibulawe. Inkosi yathi: Ubani leyondoda ethi ifani? uEsta wathi: Isitha sethu uHaman. Inkosi yadinwa izwa ngecebo elibi lika Haman, wathi akalengiswe la bekuzolengiswa khona uMedikhayi, amaJuda onke asindiswa.
Bangani, uEsta wayezimisele ukufa, ukusindisa abantu ukuthi bangabulawa, kodwa cabanga ngo Jesu. Wasithanda kakhulu waze wasifela ukuze sisindiswe, ukuze singayi ekujezisweni ngenxa yezono zethu.
Isingeniso
U Daniel no Neheniya bahlaliswa ngenkani ezweni lezitha zabo, kodwa badumis uNkulunkulu beze baba amadoda amakhulu kaNkulunkulu. Bhela esithombeni uma uzwa lomsinywana.
Isithombe 13: Udaniel Nabangani Bakhe
Daniel 1:1-12
Isithombe sikhombisa uDaniel nabangani bakhe abathathu. Babengama Juda. Babethathwe izitha zabo ezweni lase Bhabfuloai. Inkosi yase Bhabhloui yayifuna ukuthi bazoyisebenzela. Kwasekufanele ukuthi bafunde ulimi nembilo yaseBhabhiloni kodwa bala ukudla ukudla okubizayo kweqkosi. Loko kwakungahambisani nosiko lwamaJuda. Babazi ukuthi kufanele bangune umthetho kaNkulunkulu futhi bamkhonze ngaleyodlela bacela imifino kanye namanzi. Lendoda eyayibaguwile (?) yaphatheka kabil ithi bazozeca futhi bagule, kodwa uNkulunkulu wabanokekela, baphila futhi bahlakanipha badlula wonke lamadoda ayekhonza inkosi.
Isithombe 14: Udaniel Nenkosi Yase Bhabhiloni
Daniel 2:1-48
Inkosi yase Bhabhiloni yaphupha. Yacela amadoda ahlakaniphile ukubo echaze iphupho. Kodwa akekho owakwazi, yase yawa bulala. UDaniel namangani bakhe bathandaza kuNkulunkulu wavezela uDaniel iphupho lenkosi. UDaniel waya enkosini wathi: kukhona uNkulunkulu ezulwini oveza izimangaliso LoNkulunkulu utshela inkosi ukuthi kuzokwenzekani esikhathini esizayo. Wayitshela inkosi ukuthi ibone imibuso yonke yomhlaba, yabona futhi nombuso omkhulu ozobacekela phansi Lowo umbuso kaNkulunkulu ozobakhona inguna phakade. Inkosi yawathokozela omazwi kaDaniel. Amadoda avunyelwa ukuhlala ngaphansi kwenkosi, uDaniel waba umbusi wase Bhabhiloni konke okwenzeka lapha kungamandla kaNkulunkulu uDaniel akhulima ngawo. Ngakho asingakholelwa ezinyyangeni kodwa kunkulunkulu, futhi simkholwe ekwenzeni okuhle.
Isithombe 15: Umfanekiso Wegolide
Daniel 3:1-12
Inkosi yase Bhabhiloni yenza umfanekiso wegolide wabiza bonke abaphathi ukuthi bazolibona. Inkosi yatshela abantu ukuthi uma uzwa umsindo womculo ubolala phansi udumise lo mfanekiso wegolide Ongakwewzi loko uzophonswa emlilweni ovuthayo uDaniel, Shadrock, Mishack no Abednigo bala ukwenza loko. Bakhonza uNkulunkulu yedwa. Amanye amadoda aya enkosini athi kukhona amadoda asembusweni wakho kodwa awalaleli. Abakhothanu emfanekisweni wegolide.
Isithombe 16: Isithando Somlilo
Daniel 3:13-28
Inkosi yathi akubizwe uDaniel nabangani bakhe. Yathi kubo Uma ningakhothami kum-fanekiso wegolide nizophonswa esthandweni somlilo. Umuphu uNkulunkulu oyinisindisa esandleni sami na? Baphendula bathi: Unkulunkulu esimsebenzedayo noma kuphi, uma futhi engeke asisize ngenke silikhonze leligolide. Baphonswa esthandweni somlilo. Inkosi yezwakala thi, bhekani sebebane emlilweni futhi lo wesine ubukuka njengendodana kankulunkulu. Bakhishwa lapho bengashile. Inkosi yathi: Dumisani uNkulunkulu la Shadrack, Mischack no Abednego othumele ingelosi ukuthi izobasiza ngoba akekho uNkulunkulu ongenisa kanje. Bangani, loNkulunkulu wathi: Anabo abanye oNkulunkulu ngaphandle kwami, futhi ngeke umenze omunye ozokhothama kuye futhi umsebenzele.
Isithombe 17: Udaniel Uthandaza Kunkulunkulu
Daniel 6:1-13
UDaniel waba namandla amakhulu eBhabhiloni. Ezinye izikhulu zabo nomona. Kodwa bengatholi phutha kuye, wayeyilalela, inkosi, Isitha zakhe zaya enkosini zathi: Inkosi ayikhiphe umthetho wokuthi oyotholakala ethandaza omunye uNkulunkulu ezinsukwini ezingamashumi amathathu ezizayo uyophonswa emphandwini wezingonyama. Inkosi yavuma washaywa umthetho. UDaniel wezwa ngomthetho wenkosi, kodwa waqhubeka nokuthandaza uNkulunkulu kathathi ngelanga njengakuqak. Izitha zambona, zaya enkosini zathi: UDaniel akawulaleli umthathu wakho.
Isithombe 18: Udaniel Emphandwini Wezingonyama
Daniel 6:14-24
Inkosi yayingafuni ukuthi uDaniel afele emphandwini wezingonyama kodwa engeke ashintshe umthetho. UDaniel waphonswa emphandwini wezinzonyama ngakusasa inkosiyaya kuDaniel yathi Daniel sikhonzi sika Nkulunkulu, uNkulunkulu wakho ukusindisile ezingonyameni? UDaniel waphenula wathi uNkulunkulu wami uthumele ingelo9si yakhe yazovola imilomo yezingonyama. Inkosi yajabula, UDaniel wakhishwa emphandia wezingonyama, Ngomthetho wenkosi izitha zika Daniel waphoiswa khona ngokushesha izingonyama zabaqhoboza. Bangani kufanele singasabi muntu uma sithemba uNkulunkulu osize uDaniel nabangani bakhe. Noma ubulowo, sisenalo ithemba, ngoJesu owavela kuNkulunkulu ukuzosinika ukuphila okunaphakade kubo bonke abamthandayo.
Isithombe 19: Unehemiya Phambi Kwenkosi Enkulu
Nehemiya 1:1-2:7
UNehemiya wahlala eBhabhiloni emva kwesikhathi sika Daniyeli. NoNehemiya wayeyiJuda futhi ekholelwa kuNkulunkulu. UNehemiya wayeyinceku yenkosi enkulu Ngelinye ilanga wayehambisele inkosi iwayini, inkosiyathi kuye: "Wabukeka udangele nje yini? UNehemiya wayephatheke kabi ngoba iJerusalema idolobha lomadlozi akhe lalisebubini kanti nama Juda ayehlala khona ayesenkingeni enkulu.
UNehemiya wayeseyitshela inkosi ngeJerusalema kanye nabantu bakhe, amajuda. Inkosi yathi: Ikhona into afuna ukuyicela kimina? Ngokuthula uNehemiya wakhuleka kuNkulunkulu, wayesethu eNkosini. Uma uthanda wena, ngithumele ezweni lawobaba ngingakwazi ukulivusa (ukulakha kabusha) UNkulunkulu wamuphendula umkhuleko kaNehemiya, inkosi yasivuma isicelo sika Nehemiya. UNkulunkulu ubusa phezu kwabobonke abaholi balomhlaba, futhi uma abantu bakaNkulunkulu bekhuleka kuye benza izinto ezimjabuisayo, ngaleyondlela uNkulunkulu uyobenzela abakucelayo ngendlela yakhe.
Isithombe 20: Unehemiya Uhlola Idolobha Eselihlukumezekile
Nehemiya 2:8-20
Inkosi yanika UNehemiya izinto zokwakha kanye namadoda ayezomsiza. UNehemiya kanye nabasizi bakhe bathatha uhambo olude baya eJerusalem. Izitho zamaJuda zezwa ngoNehemiya namacebo akhe. Badinwa kakhulu. Babengafuni muntu ozosiza amajuda. UNehemiya wayengazisabi izitha. Wayefuna ukuhlola iJerusalema ngakhoke wahamba wazulazula phakathi kwenzindonga zeJerusalema. Wayehamba ebusuku yikhona kungeke kwazi muntu ukuthi wenzani. Ngokusa okulandelayo uNehemiya wabiza amaJuda wathi kuwo: Wozani sivuse izindonga zeJerusalem ngaleyondlela ngeke siphinde sibe sehlazweni (sibe namahloni)." Wabatshela ukuthi uNkulunkulu unaye; futhi inkosi yaseBhabhiloni ingamfakazela. AmaJuda aphendulaathi Asiqaleni sakhe.
Isithombe 21: Ukwakhiwa Kwenzindongo
Nehemiya 3:1-6:19
Bheka esithombeni. AmaJuda aqala ukwakha. Abanye babeqoqa udoti, abanye bevusa izindonga, nama sango. Izitha zamaJuda zathukuthela kahulu. Zabasabisa ngokuthi zizobabulala. UNehemiyawabuye wathandaza futhi kuNkulunkulu. Wayedinga ukuthi uNkulunkulu amkhombise futhi ukuthi enzeniani. Wabeka amadoda ahlomile ukuthi agade izebenzi. Wonke umuntu wathatha isikhali walunziselela impi. Izitha zahluleka ukubulala uNehemiya noma amanye amaJuda. Umsebenzi waqhubekela phambili ezinsukwini ezingamashumi amahlanu nambili (52 days) izindonga zase zimile. Sihluleka ukubona okulungile futhi asinawo amandla okwenza okulungile. Unkulunkulu unako konke loko. Njengo Nehemiya kufanele sikhuleke kunkulunkulu sithembe, futhi sigcine izwi lakhe futhi ngoba siyazi ukuthi uNkulunkulu angasilwela.
Isithombe 22: U-Ezra Ufunda Umthetho
Nehemiya 8:1-13:31
Emva kokuqendwa kwezindonga, amaJuda abuthana eJerusalema. U-Ezra - inceku kaNkulunkulu, wabafundela umthetho kaNkulunkulu. Usencwadi kaNkulunkulu iBoyibheli. Abanye abantu baqala ukukhala. Babazi ukuthi abawulalelanga umthetho kaNkulunkulu. Kungolesisizathu uNkulunkulu oyekela izitha zibhubhise idolobha labo. AmaJuda ayefuna ukuphenduka ezonweni, alandele izindlela zikaNkulunkulu futhi. UNehemiya wathi kubantu: Ningachothazeki ngokuba ukuthokoza kukaNkulunkulu kungamandla kwenu.
Bangani, ninakho ukuthokoza ?
UNkulunkulu usinikezaukuthokoza namandla okoMoya uma simazi futhi izwi lakhe eliNgiwele
(iBhayibheli)
othi nginitshele futhi ukuthi ninigamazi kanjani UNkulunkulu caNehemiya. UYeyedwa uNkulunkulu weginiso.
Isithombe 23: Ujesu Esiphambanweni
Johane 18:17-30
Yinye kuphela indlela yokwazi uMdali omkhulu, uNkulunkulu, UNkulunkulu. UNkulunkulu wathumela indodana yakhe uJesu, ukusikhombisa indlela. UJesu waphila emhlabeni iminyaka eminingi eyedlule. Wenza izinto eziningi ukusiza abantu. Wasifundi indlela indlela okumele siphile ngayo ukuthokozisa uNkulunkulu. Kodwa asizilandeli izindlela Zakhe. Sonke sonile kuNkulunkulu. UNkulunkulu uyaziyezisa izoni, abangalandeli izindlela zakhe emva kokufa baya esihogweni. IZwi likaNkulunkulu lisifundisa ukuthi Wenza umuntu wokuqala ngomhlabathi nolapho sesihle imizimba yethu iyobuyela emhlabathini.
Kodwa uMoya oyingxenye yethu uyobuyela kuNkulunkulu okunguyena onunikezeleyo, lapho siyathola isijeziso sika Nkulunkulu noma umiuzo. Lalela, uNkulunkulu wasindisa uElisha nodaniyeli ukuba amadoda angalungile ambulale. Bambethela esiphambanweni.
UJesu wathatha isijeziso sezono zawawonke umuntu ngoba uthanda bonke abantu. Uma siphenduka ezonweni; uNkulunkulu uyosithethelela, ukuze Simazi silandele izindlela Zakhe futhi. Ngoba abalandeli baJesu beginiso, akuyobakhona isijeziso emva kokufa, kodwa bayokunithanda bamsebenzele njalonjalo ezulwini.
Isithombe 24: Ujesu Ukhombisa Indlela Eya Kuphileni Kwaphakade
UMatewu 7:14, UJohn 14:8
Bangani, uma abantu beqhubeka nokungamlaleli uNkulunkulu, bahambamba endleleni ebanzi lapho uSathane engumphathi wabobonke ububi. Lendlela iholela ekuhluphekeni okungunaphakode. Wonke umuntu ozalwa kulomhlaba uhamba kulendlela. (Loku kuyiqiniso kimina nakuwe futhi) Izwi likaNkulunkulu lithi; Sonke sonile. Ngoba bonke abantu bayizoni, bonke bafanele izijezo zikoNkulunkulu. Kodwa uNkulunkulu wathumela indodana yakhe uJesu ukuba izobafela. UNkulunkulu wamvusa uJesu ekufeni njengamanje uyaphila ukuze asibonise indlela ebuyela kuNkulunkulu uJesu wathi: Ngiyindlela neginiso nokuphi akekho oyoya kubaba ngaphandle kwami. Labo abalandela indlela kaJesu ngeke baze bangene ekuhluphekeni okuphakade, kodwa uSathane nabalandeli bakhe bazoya lapho.
Kufanele silandele indlela kaJesu manje. Yona inzima futhi ayibanzi, futhi ngenxa yokonakala ezweni abantu bazohlupheka la emhlabeni. Kodwa uJesu uhlezi enalabo abamlandelayo ukuze abanike amandla. Kubalandeli bakaJesu, kunethemba ngoba indlela kaJesu iholela ezulwini.
Ezulwini akukho akukho ukuhlupheka kodwa ukuyabula noxolo olungunophakade. Kulabo abaya ezulwini, baza sebenzela futhi bathanda uNkulunkulu futhi bazoba sebuzweni bukankulunkulu njalo. Uma ufuna ukuhlukana noSathane uhambe ngendlela kaJesu ekuyisa ezulwini ungathandaza kanje: Nkulunkulu, Baba osezulwini, ggiyehambele indlela ka Sathane, ngilandela izifiso zami, imicabango yani emibi kanye nezindlela ezimbi. Ngicela ungixolele, ngiyisoni. Ngiyabonga Nkosi Jesu ukuthi wafa esiphambanweni ufela izono zami. Ngiyabonga ukuthi igazi lakho langihlanza ezonweni. Nkosi Jesu ngiyakwamukela njenge Nkosi nomsindisi wami. Ngijabonga ukuthi ngoMoya wakho oyingcwele unginika amandla okuba umntwana kaNkulunkulu ngilalele izwi lakhe (iBayibheli). Ngicela nKonke loku ngegama lika Jesu. Ameni.


text:
Kuphazamiseke ugesi eFree State
2012-08-08 16:45
Johannesburg - Abantu baseSterkfontein, iseSwimburn kanjalo naseHarrismith, eFree State bazolala bengenawo ugesi njengoba uphazanyiswe yisimo sezulu, kusho abakwa-Eskom.
Okhulumela inkampani esifundazweni uStefanie Jansen van Rensburg ubike ukuthi abantu abalinganiselwa ku-46 baseSterkfontein nabangu-183 baseSwinburn, bathole ukuphazamiseka.
"Sizoqinisekisa ukuthi ugesi ubuyiswa ngokushesha.”
Inkampani ithe ukwemboza kweqwa kwenza kube nzima ukuhlonza ngendlela inkinga.
UJansen van Rensburg uxwayise abahlali wathi kumele bawuqaphele ugesi ngoba ungabuyiselwa esimweni sawo nanoma yinini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-ANC eKZN ayishodelwa abaholi: MkhizeComment on this story
MDU NCALANE
Ebika eseMangaung
USIHLALO we-ANC KwaZulu-Natal uthi asikho isidingo sokutatazela ngokuhamba kwakhe uma ethatha isikhundla sokuba nguMgcinimafa kazwelonke kulo mbutho engqungqutheleni eqhubeka eMangaung kuleli sonto.
Izolo emini kuhlalukile ukuthi maningi kakhulu amathuba okuthi uDkt Zweli Mkhize (osesithombeni), asithathe isikhundla sokusingatha ezezimali kaKhongolose. Inhlokomo ananelwe ngayo ngesikhathi kumenyezwelwa igama lakhe kulesi sikhundla, kucacile ukuthi angase abuyele ekhaya lakhe esethwele isikhundla esisha sikazwelonke.
UMkhize utshele Isolezwe emuva kokuqokwa kwakhe ukuthi uthatha lokhu njengophawu olukhonjiswa ngamalungu kaKhongolose ukuthi usevuthwe ngokwanele ukuthi aye kulesi sikhundla. “Noma ngubani oyilungu likaKhongolose ubengasithatha lesi sikhundla nanoma yisiphi esinye kodwa amalungu abona mina ngingomunye ongasiphatha ngobuchule,” kusho uMkhize.
Odabeni lokushiya isifundazwe uMkhize uthe empeleni ngo-2016 ubeyobe esevele engasakulungele ukubuyela esikhundleni sokuba nguSihlalo wesifundazwe noma ngabe uyathanda. “Yihlandla lami lesibili leli njengoSihlalo bengingeke vele ngisabuyela ngo-2016 futhi angazi ukuthi bengizothunywa kuphi ngaleso sikhathi. Yingakho nje sithathe isinqumo sokuthi sivume ukuya lapho uKhongolose asithuma khona,” kusho uMkhize.
Uthe KwaZulu-Natal, kunenqwaba yabaholi emazingeni ehlukene kusukela emagatsheni, ezifundeni kanye nasezingeni lesifundazwe abasebenze kanzima ukubeka uKhongolose lapho ukhona njengamanje.
“Akumina ngedwa umholi kaKhongolose esifundazweni ngoba ngiwuSihlalo. Kunabaholi abaningi asebevuthiwe futhi asebesebenze kanzima bebumba uKhongolose nasezindaweni lapho ubungekho khona. Kunabaholi asebewinele uKhongolose ukhetho. Asishodi ngabaholi, bakhona futhi bayayazi yonke imisebenzi kaKhongolose kulesiya sifundazwe, bayazi ukuthi yini okumele bayenze uma kuphuma oyedwa kumbe ababili ebuholini besifundazwe,” kuchaza uMkhize.
UMkhize uthe okunye uyokwazi ukukhuluma ngakho ngalolu daba emuva kwemiphumela yengqungquthela. “Okwamanje njengoba ingqungquthela isaqhubeka nje kusenzima ukuqagela ukuthi imiphumela yokhetho izoma kanjani. Asikuyekele kumalungu bese emuva kwemiphumela sibone ukuthi ikusasa lisiphatheleni,” kusho uMkhize.
Okunye akubalulile wukuthi ithimba lakhe lezithunywa aliholayo, selicijile ukubhekana ngqo nenqubomgomo abayiphakamisayo. “Udaba lobuholi ezithunyweni zethu aluthathanga sikhathi eside kithina siludingida lusheshe lwahlangana. Esigxile kakhulu kukhona wukucija izithunywa zethu ngokumele zikuphawule kumakhomishini adingida imigomo. Selimi ngomumo lonke kangangoba izithunywa seziyazi ukuthi kumele ziye kumaphi amakhomishini nakufanele akuphawule,” kuchaza uMkhize.
n Khonamanjalo, uma kwenzeka uMnuz Kgalema Motlanthe ekhala ngaphansi uzophephela ekubeni yilungu le-NEC.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izikhukhula zibulale 25 eSri Lanka
2012-12-20 12:03
Colombo - Izikhukhula zibulale okungenani abantu abangu-25 eSri Lanka zashiya abantu ababalelwa ekoteni yesigidi bengenamakhaya, kusho izikhulu zezinhlekelele ngoLwesine.
Izimvula ezinamandla, nezihlasele lesi siqhingi isonto lonke, kuthiwa zisaqhubeka kwezinye izifunda.
USarath Lal Kumara, nongumqondisi wesikhungo sezinhlekele, uthe bangu-25 abantu ababikwe ukuthi bashonile kanti abangu-36 badukile.
Ukushona kwabantu okuningi kudalwe ukubihlika komhlaba nokudale ukuthi udaka luwele emizini yabantu.
- Landela
IzindabaNews24 kuTwitter
- Sapa - AFP


text:
Lihlehlisiwe elokugwetshwa kukaJub Jub
2012-11-30 12:04
Kuhlehlisiwe eNkantolo yeMantshi yaseProtea ukugwetshwa kukalowo owatholakala enecala lokubulala uMolemo "Jub Jub" Maarohanye nasolwa naye uThemba Tshabalala ngoLwesihlanu.
Ummeli kaMaarohanye uRudi Krause, ufake isicelo sokuthi kuhlehliswe ukugwetshwa kukaMaarohanye ngenxa yokuthi usemusha kuleli cala kanti akabanga nesikhathi esanele sokuzilungiselela.
"Leli cala lihlehliselwe uDisemba 5," esho.
Bekuphume nesinedolo ngesikhathi kuvele laba enkantolo.
Abathwebuli bezithombe nabakamabonakude nabo balungisa izinto zabo zokusebenza ngaphakathi enkantolo ngaphambi kokuba kuqalwe.
UMaarohanye ubonakale egqoke isikibha esimhlophe esinesiphika kanye nogawini oluhlaza kanti uTshabalala yena ubegqoke isikibha esinemigqa eluhlaza nebomvu, ugawini kanye nejakhethi emnyama.
Ngo-Okthoba 16, iMantshi uBrian Nemavhidi wathola uMaarohanye noTshabalala benamacala amane okubulala, amabili okuzama ukubulala, elokusebenzisa izidakamizwa, elokubekelelana ngezimoto emgwaqeni womphakathi, kanye nelokushayela bedle izidakamizwa.
UMaarohanye noTshabalala babebekelelana ngezimoto eProtea North ngoMashi 8, 2010 ngesikhathi beshayisa izingane zesikole.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuteleke abamaphephandaba eGibhithe
2012-12-04 14:02
Cairo - Amaphephandaba acheme nezinhlangano eziphikisayo eGibhithe, amise umsebenzi ngoLwesibili ngoba ekhombisa ulaka lwawo ngalokho akubiza ngokwentuleka kwelungelo lokubika ngokukhululeka.
Amaphephandaba akhalaza ngoMthethosisekelo omusha ekulindeleke ukuthi uphasiswe mhlaka-15 Disemba.
"Umnyakazo lona ukhombisa ukuphikisa lesi senzo," kusho i-website yephephandaba i-Al-Tahrir.
"I-Egyptian Independent iyakuphikisa ukuncishwa kwabezindaba ilungelo lokubika ngokukhululeka. Abantu bezwe banelungelo lokuzwakalisa izimvo zabo," kuqhubela umyalezo ku-website.
Iphephandaba i-Al-Masry Al-Youm lithe baphikisa uMthethosisekelo kaMengameli uMohammed Morsi.
Umengameli wazinika amandla phezu kwazo zonke izinhlaka zezwe ezihlanganisa nezinkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuboshwe 2 ngokufa kwesalukazi
2012-12-05 14:02
Johannesburg - Kuboshwe abalisa ababili ngokubulawa kowesifazane oneminyaka engu-70 ubudala eButterworth, kusho amaphoyisa ase-Eastern Cape ngoLwesithathu.
La balisa abaneminyaka engu-20 no-23 ubudala, baboshwe ngoLwesibili ntambama ngokubulala u-Adelaide Nompucuko Tshuku ekuseni ngalo lolu suku, kusho uCaptain Jackson Manatha.
Bazovela eNkantolo yeMantshi eButterworth ngoLwesine.
UTshuku ubulawe endaweni yaseMangweni, esigodini sakwaZangwa, ngaphandle kwaseButterworth, kusho uManatha.
"UTshuku ubelimele isingezansi kanti futhi ubenesibazi emqaleni.
"Utholakale esembhedeni kanti kusolakala ukuthi kungenzeka ukuba udlwenguliwe.”
Utholwe isakhamuzi obekumele simphelezele ayohola impesheni yakhe, esho.
UTshuku ubehlala yedwa.
Indodana yakhe endala yavakashela umngani wayo khona endaweni kanti enye encane ihlala komunye umuzi kusona lesi sigodi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvelile enkantolo solwa ngokubulala
2012-12-19 14:44
Johannesburg - Indoda, 42, esolwa ngokubulala ivele eNkantolo yeMantshi yaseMankweng, kusho amaphoyisa aseLimpopo ngoLwesithathu.
UDavid Monageng uvele enkantolo ngoLwesibili ngemuva kokuboshwa ngeSonto ePitoli.
Uzobuyela enkantolo ngoFebhuwari, kusho uConstable Moses Molepo.
Usolwa ngokubulala owesifazane, 28, ngoMashi eMankweng, eLimpopo.
UMolepo uthe wabonakala noTumisho Somo endaweni yokucima ukoma yasendaweni ngelanga anyamalala ngalo umufi.
UMolepo uthi kwabe sekutholakala isidumbu sikaSomo sesibolile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Basenkantolo ngelokushiswa kwezitimela eMlazi
2013-02-01 14:03
Durban - Kulindeleke ukuthi avele ngaphambi kweNkantolo yeMantshi yaseMlazi amadoda amane aboshwe mayelana nokushisa izitimela ezimbili kuleya ndawo esenyakatho neTheku ngoLwesine.
Amaphoyisa abophe abantu abane ngemuva kokuqubuka kwezibhelu, neziqalwe ngabagibeli ababevutha bengabaselwe bekhala ngokubambezeleka kwezitimela, kulandisa iNewswatch.
Lesi sigameko senzeke KwaMnyandu esiteshini nalapho lo monakalo kuthiwa ubalelwa ku-R40 million.
Izitimela ezimbili, esinye ebesiya eThekwini kuthi esinye silibangise eMlazi, zishaywe ngamatshe zase zokhelwa ngomlilo.
Owamaphoyisa uCaptain Thulani Zwane uthe amaphoyisa asankanise kuleya ndawo.
"Amaphoyisa azothi ukuzinza kuleya ndawo ukuqinisekisa ukuthi azikho ezinye izigameko zalolu hlobo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ingase iqoshelwe e-SA iBoldComment on this story
NONHLANHLA MKHABELA
KUNEZINGXOXO ezikhona mayelana nokuthi ezinye iziqephu zomdlalo owuchungechunge osuneminyaka ukhonjiswa ku-SABC 1, iThe Bold And The Beautiful, ziqoshelwe eNingizimu Afrika.
Lokhu kuvezwe nguPhillip Mabitsela, okhulumela u-SABC 1, othe kuningi okusengenzeka kulo mdlalo okuthinta ngqo iNingizimu Afrika njengoba sekuqale ngokufakwa kuwo intandokazi yomlingisi wakuleli, uTerry Pheto, wodumo lwefilimu iTsotsi.
UTerry, osekuphele isikhathi esingaphezu konyaka kwamenyezelwa ukuthi uzolingisa kulo mdlalo, uzoqala ukuvela kuwo ngoLwesibili.
Ngokusho kukaMabitsela, bekumele ngabe isiqephu sokuqala esinoTerry sizovela ngoMsombuluko kodwa ngenxa yenkulumo eyaba khona kaMengameli Jacob Zuma nomdlalo webhola kwaba nokuphazamiseka kwezinhlelo ezejwayelekile.
Uthe isiqephu azogcina ukuvela kuso uTerry kulo mdlalo sizoba ngo-Okthoba 6 kodwa wathi lokhu akusho ukuthi kuzobe sekuphelile ngaye nalo mdlalo.
“Kuningi okusengenzeka, lisekhona ithuba lokuthi abe The Bold And The Beautiful bafune ukuqhubeka naye uTerry,” kuchaza uPhillip.
UTerry uzobe elingisa indawo kadokotela wenhliziyo, uDr Malaika Maponya, kanti waqala ukuqopha kuwona ngoJuni ngonyaka odlule.
UPhillip uthe izolo bekunomcimbi wokubungaza lo mlingisi obuseRadisson Blu Hotel, eSandton, lapho bekunconywa khona umsebenzi wakhe ebongelwa nangokuthi usezovela kwiThe Bold And The Beautiful.
“Sithe asikwenze lokhu njengendlela yokubungaza nabo bonke abanye abantu besifazane njengoba kuseyinyanga yabo nje, sihalalisele noTerry ngomsebenzi wakhe,” kusho uPhillip.
Igama likaTerry selaziwa kakhulu kwithelevishini nokwenza ukudlala kwakhe kulo mdlalo, ojwayeleke ngegama elinqanyuliwe iBold kubalandeli, kube ngundabuzekwayo.
Phakathi kweminye imidlalo eminingi useke wadlala kwiZone 14, Jacob’s Cross neHopeville okuwumdlalo owuchungenchunge owaphendulwa ifilimu eyahlomula amaSAFTA amabili.
IBold isineminyaka engu-25 yaqala ukudlala kwithelevishini kanti inabalandeli abaningi kuleli futhi sekujwayelekile nokuthi osaziwayo abadlala kuyo bavakashe kuleli bahlangane nabalandeli babo bese benikele ngezipho nangamaholide, nokwenza babe baningi abantu abazokuthokozela ukubona uTerry kulo mdlalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
'Izincwasimende' zigebenge isitolo
2012-07-16 08:04
Durban - Isitolo esidayisa ukudla nezimpahla zasendlini sigetshengwe ngamadoda amane angaziwa, nabonakale emakhamereni ezitapela imali esitolo sakwa-OK oseHayfields kuFoxon Road.
Imenenja yalesi sitolo uZahira Cassim uthe amadoda amane abegqoke kahle angene kulesi sitolo ezenza abathengi.
Abe esikhipha izibhamu ayalela abasebenzi ukuba balale phansi.
“Abebukeka sengathi aya esontweni, ngakho asisolanga lutho.
Athe uma esekhipha izibhamu saqala sasaba. Athathe imali, ugwayi namakhompyutha amathathu ase eyahamba ngaphandle kokulimaza muntu," kusho uCassim.
Okhulumela amaphoyisa uCaptain Thulani Zwane usiqinisekisile lesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Anyuswe ngo-8% amanani akwa-Eskom
2013-02-28 16:31
Pretoria – Inkampani esabalalisa ugesi i-Eskom inikezwe imvume yokwenyusa amanani ngo-8%, kusho abakwaNational Energy Regulator of SA (Nersa).
"Isinqumo sithathwe kubukwa amaqiniso ahlalukile," kusho usihlalo wakwaNersa uCecilia Khuzwayo, etshela abezindaba ePitoli.
"Amanani azokwenyuka ngo-8% kuze kube yiminyaka emihlanu.”
Abakwa-Eskom bafaka isicelo sokwenyusa amanani ngo-16% isikhathi esiyiminyaka emihlanu.
UKhuzwayo uthi kubalulekile ukuthi abantu bakuqonde ukuthi ukwenyuswa kwamanani kunomthelela wokuguquguquka kwesimo somnotho mhlabeni.
INersa icubungule iziphakamiso nezethulo zezinhlangano ezingaphezu kuka-200, ezamukelwe ezifundazweni eziyisishiyagalolunye zakuleli.
Isikhulu kwiNersa uThembani Buluka, uthi bebengakakhulumi nenkampani ngalokhu kwenyuswa kwamanani, uthi inkampani inalo ilungelo lokuphikisa isinqumo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuthungathwa umndeni wosana eKZN
2013-01-22 12:12
Durban - Amaphoyisa aseMnambithi acela noma ngabe ngubani ongase abenolwazi ngomndeni wengane yomfana etholakale ulahliwe ukuba athintane nawo.
'UBaby James', okuyigama aseqanjwe lona, watholwa ngunogada owayehamba ehlola indawo ePlaza ngoDisemba.
Lo mfana, ophakathi kwezinyanga ezimibili kuya kwezintathu ubudala, watholwa egoqwe ngengubo emanzi efakwe ebhokisini likabhanana.
Okhulumela amaphoyisa uColonel Jay Naicker uthe: “Unogada wenza uphenyo endaweni mayelana nabazali bomntwana kodwa wangathola muntu. Kwabizwa amaphoyisa, ingane yayiswa eLadysmith Provincial Hospital.”
Uthe unogada wahlala kuleyo ndawo ecabanga ukuthi abazali bengane bazofika bezobheka ingane, kodwa akekho owafika. Akekho noseke wavela wazothi eyakhe ingane. Onesi basesibhedlela bayiqamba ngokuthi uJames.
“Nakuba kwakungalindelekile, uJames usesimweni esihle sempilo kanti ulindele ukubuya kwabazali,” kusho uNaicker.
Ongase abenolwazi akaxhumane noConstable Michael Lungisani Ntsele enombolweni ethi: 036 638 1700 noma ku-082 469 9429.
Abangafuni ukuzidalula bangashayela ku-Crime Stop kwethi 08600 10111.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Awugwazanga uMTN - Isikhulu
2012-06-07 11:16
Johannesburg - Njengoba zibukeka ziqonga izinkinga ezibhekene nenkampani yakwaMTN e-Iran, isikhulu esesashiya inkampani uPhuthuma Nhleko uthi akukho zehlakalo zokugwaza ezaba khona ngesikhathi ephethe.
UNhleko waba yisikhulu nomengameli wenkampani isikhathi esilinganiselwa eminyakeni engu-10‚ washiya ngenyanga kaMashi kulo nyaka.
"Ngiyazi ngezinkulumo ezikhona eziqhubekayo mayelana nezinsolo ezibekwe ngabakwaTurkcell. Ngiyaphinda ngiyasho ngithi ngesikhathi mina ngiphethe, akaze samukele gwaxaza futhi nathi ayikho esayikhipha," kusho uNhleko.
Inkampani iTurkcell ithi uMTN wagwaza ukuze uzothola ilayisense e-Iran, kumanje uphiko lwakuleli loKlebe luthe luzophenya ngalezi zinsolo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kubanjwe umthunzi wezinkukhu eZimbabwe
2013-01-16 14:04
Harare - Amaphoyisa aseZimbabwe athi aseshaqe umthunzi wezinkukhu ongama-ton amane, obukade uthwelwe yiloli elisuka eMalawi.
Izikhulu zamaphoyisa zithi iloli ebelihamba ligadwe ngamatekisi amaibili lime entshonalanga neHarare, belilayishwe amasaka ensangu amane, esongwe ngamaphepha kasikilidi owejwayelekile.
Umshayeli odabuka eMalawi, uboshiwe, iloli belilibangise kuleli laseNingiizmu Afrika.
Abanye abasolwa bakwazile ukuphunyuka babaleke, lokhu kushaqwa kwezidakamizwa kuchazwe njengokukhulu eZimbabwe.
IMalawi yaziwa ngokutshala insangu ekhula kahle, kangangoba iteketiswa ibizwe nge"Malawi Gold", abantu abaningi abathengisa insangu kuthiwa bayayithanda eyaseMalawi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
senzokhaya umhayi
Biography of senzokhaya umhayi
I am young poet from Mtubatuba, I am inspired several poets like Bongani Mavuso, Mzwakhe Mbuli, Sbo Da Poet etc, I started writing poems in 2009 but I took it more seriously in 2012, I am still looking forwad to publishing more of my poems country wide, I write Zulu and English poems...
uSenzokhaya Umhayi igama nje elisentshenziswa ezinkondlweni kuphela. Igama ngokwe ncwadi kamazisi uSenzokhaya Sipho Mhlongo, Uzalelwe wakhulela eMtubatuba wafunda eMasibonisane. Ungumbali ozimele kulo mkhakha. Okwamanje usashicilela incwadi yakhe yokuqala yesihloko esithi: Ukwentshisa kwebhobhodleyana. Lomlisa uzalwa nge 30 zika Ntulikazi ngo 1991. ibhungu nje elisakhula futhi elisafunda ngezinto eziningi zempilo. Izinkondlo zalo zikhuluma ngezinto abantu abasha abahlangabezana nazo lapho besakhula empilweni. imininingwane yakhe imi kanjena;
email address: senzokhaya.umhayi@gmail.com
amadownloads ezinkondlo: www.kasimp3.co, za/senzokhaya
noma ulendele @senzokhaya ku twitter
senzokhaya umhayi Poems
-
Umhayele Izinkondlo Ezimnandi
Uze umhayel' izinkondl' ezimnandi Kowethu umhlaba thina simazi njengembongi, Ubehlala ebhala njalo ehay' inkondlo,
-
Ntokazi Yakwazulu
Ntokazi yakwazulu Angizidele amathambo ngithathe lelithuba, Ngicele izwi kuMdali ngihaye nganasi isimomondiya,
-
Thula Moya Wami
Khala Nhliziyo yami uzithulise, Akusasizi ukukhala ngoba usethule, Soze kwanginceda ukuqandula ngoba isidumbu sakhe sesiphumule, Nomphefumulo wakhe usuphumile,
-
Hamba Langa Shona Nothando Lami
Nhiziyo yami usuyokophela ngaphakathi, Konke kwakubekiw' ukuba kuyophela, Namanxeba ngiyethemb' azophola, Nezinyembezi zizogelez' okomay' okungegazi,
-
Engimthadayo
Ewu kodwa bakithi ngathi sengikhohliwe lapha uthi ngisathandwa nje kodwa, uthi kuseyimi umanqoba kulenhliziyo, ngaze ngafa inkumbulo,
-
Ngizokulinda Ubuye
Ngizokulinda ubuye Ngifona ngisemafonini ezitolo lapha engangivame ukukufonela khona uma ngisuka eskoleni, Ngifona ngeshumi lami lokugcina,
-
Sithandwa Sami Sokuqala
Sthandwa sami sokuqala Phambi kwesiphambano seliba lakho ngiguqile, Inhliziyo yami izokwelila nami njengoba nami ngizilile,
-
Dear Voicemail
Dear Voicemail by Senzokhaya umhayi Sthandwa sami sase mnqamlazweni, Emazweni lapho ezintabeni,
-
Ngisenguye Owakho
Mama ngisenguye owakho Ngisakhasa ngingena ezintangeni, Ungithatha ungibeka emathangeni,
-
Imizwa
Lapho ngilele ngicambalele ngesisu ngithe cubalala, Ngibalekele ilanga emnyango elibalele elomisa amalala,
-
Zibodwe Zayekwa
Zulu oMjukwana kaNdaba, Nginimemeza emajukujukwini, Nginivusa emaphusheni nginiphephetha amehlo nganal' usiba, Nasi isizukulwane senu sizidika sizigwaza ngowaso,
-
Iyangidla Lento
Ezweni sekuthulekile phakathi kwamabili, Phakathi ezindongeni zendlu yokuzikhulula,
-
Ungibonisile
Yebo ungibonisile. Ungivule amehlo wangibonis' impilo, Bengihamba ngigxumagxuma wangikhuba ngawa ngabhadalala ngesisu,
-
Thando Unjani
Thando unjani. Ukube uthando lunjengempahla, Bekuzothi lapho sesihlukene nobethandwe inhiziyo,
PoemHunter.com Updates
-
Check out
Classic Poets
-
Footsteps of Angels
Henry Wadsworth Longfellow
-
A Song About Myself
John Keats
-
A Very Short Song
Dorothy Parker
Zibodwe Zayekwa
Zulu oMjukwana kaNdaba,
Nginimemeza emajukujukwini,
Nginivusa emaphusheni nginiphephetha amehlo nganal' usiba,
Nasi isizukulwane senu sizidika sizigwaza ngowaso,
Baphi bona oyise beke besibonise Lesisizukulwane esilahlekileyo,
Obayibonayo abayithandi lendaba,
Abayizwayo bayishaya indiva,
Abafisi ngisho ukuyixoxa esitimeleni,
Nasi isizwe silahleka bekhona osomashishini,


text:
Kungqongqiswe obesolwa ngokuthakatha
2013-02-08 07:24
Port Moresby - Owesifazane osolwa ngokuthakatha wokhelwe ngomlilo phakathi kwabantu abangamakhulu abebezobukela ePapua New Guinea, nokuyisigameko esingakaze sibonakale kulesi siqhingi, kusho amaphoyisa ngoLwesihlanu.
Ukubulawa ngesihluku kukaKepari Leniata, 20, sekuthole ukugxekwa okukhulu ngundunankulu wezwe.
ULeniata uhlubulwe wasala ngesudi yesele, washiswa ngensimbi, waboshwa izandla nezinyawo, wabhunyelwa ngophethiloli wabe esokhelwa ngomlilo elele engqumbeni yamathayi nezibi eMount Hagen, kusho okhulumela amaphoyisa uDominic Kakas.
Izibukeli zibe sezithatha izithombe, abanye bejabula ngokubulawa "komthakathi".
ULeniata ushiye ingane eyodwa.
- Landela
IzindabaNews24 kuTwitter
- Sapa - AP


text:
Kushone owesilisa engozini eThekwini
2012-07-11 12:03
Johannesburg - Kushone owesilisa engozini yomgwaqo eyenzeke emgwaqeni ongu-N2 ngasesikhumulweni sezindiza eThekwini, kusho abahambisa usizo oluphuthumayo ngoLwesithathu.
Iveni loshonile ligingqike lisuka endaweni ephakeme ngamamitha okungenani angu-50, umshayeli uthanqazeke phansi esuka emotweni, kusho okhulumela abakwa-ER24 uVanessa Jackson.
Ingozi lena yenzeke ebusuku ngoLwesibili kanti indoda eshonile iseminyakeni elinganiselwa ko-30 ubudala.
– Landela IzindabaNews24 kuTwitter
(@IzindabaNews24).
- SAPA


text:
Indaba zalamhla ngamafitshane:
UMongameli Robert Mugabe uthi uzaqhubeka ebizele ukhetho ngomnyaka ozayo engagqize qhakala ngesibanga sohlelo lokubunjwa kwesisekelo sombuso esitsha ngoba bekhona abangafisi ukuthi loluhlelo luphutshwe masinyane.
Umphathintambo wogatsha lwezamanzi uSamuel Sipepa Nkomo uqhubeka ebambisa abantu bakoBulawayo ilitshe ngamanzi avela edamu leMtshabezi. Amakhansila akoBulawayo athi azaqhubeka emlandelela ngoba izithembiso zokuphutsha kohlelo lokuletha amanzi eMtshabezi koBulawayo sezinengi kodwa impumela kayibonakali.
Ibandla leMDC ekhokhelwa nguWelshman Ncube seliphike imbiko evela kuMDC-T ethi kulamalunga alo ahlukuluza uKhansila kaward 23 eNkayi emthembisa ukumbulala. Umgcinisihlalo weMDC esabelweni senhla yemaNdebeleni uJelous Sansole uthi uBrenda Mpofu obikwa ehlukuluzwa waxotsha kudala ebandleni elikhokhelwa nguNcube njalo akulamuntu ongazikhathaza ngokumlandelela.
Izakhamizi zakoBulawayo ziqhubeka zilahlela ingcekeza endaweni ezingekho emthethweni. Amakhansila alelidolobho athi sekumele kuqiniswe imikhankaso yokuhlanzeka kwalelidolobho ngoba umanisipala uthwele nzima ekubutheni ingcekeza kanye ngeviki emalokitshini. Kusenjalo ikhansili ithi kayilangcebo zokwandisa iholo lalabo abathanyela emalokitshini.


text:
Kwadenjeselwa ngezingane ezabulawa eLimpopo
2012-10-11 10:02
Johannesburg - Isikhungo esigcina izingane eLimpopo, sabika ngokunyamalala kwezingane ezabulawa, sekudlule izinsuku ezimbili zingabonakalo, kusho iphephandaba iBeeld.
Lokhu kuvele ngesikhathi kuphendulwa umbuzo weDemocratic Alliance ebefuna ukwazi ukuthi zanyamalala kanjani izingane ezintathu ezagcina ngokuthi zikhandwe ngamatshe zibulawe.
Izingane lezi zabe zihlala esikhungweni iMontadi Youth Care Centre, eMookgopong.
UBafana Kekana, 9, noHosea Richard
Kekana, 10, kanye nomzala wabo uJohanna Kekana, 12, batholakala bekhandwe ngamatshe babulawa, mhlaka-18 Agasti.
Izidumbu zezingane zaziboshwe izindla nezinyawo, ziboshwe ngentambo yokubopha izicathulo, intombazane yona yadlwengulwa ngaphambi kokuthi ibulawe.
UMike Waters we-DA uthe kunesidingo esinqala sokuth uNgqongqoshe wezeNhlalakahle uBathabile
Dlamini, ajube ukuthi kuphenywe ngalokho okwaholela ekutheni kungasheshe kubikwe ngokunyamalala kwezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).
- SAPA


text:
U-Eskom unxusa ukuthi kongiwe ugesi
2012-11-02 07:50
Johannesburg - Inkampani ephehla ugesi kuleli u-Eskom isicele abantu baseNingizimu Afrika ukuba bonge ugesi ukuze kuzoncipha inani abalikhiphayo njengoba liphezulu kakhulu.
“Sicela abantu bakuleli basebenzisane nathi behlise ngo-10% izinga lokusebenzisa ugesi phakathi kuka-17:00 no-21:00,” kusho u-Eskom.
“Lokho kuzokwenza ukuthi kube lula kithina ukulawula ukusetshenziswa kukagesi kulesi sikhathi esinzima."
Njengoba kuqale uNovemba, inani elikhona ukuhlangabezana nesikhathi sasebusuku lingu-33 088 MW kanti elidingekayo limi ku-31 648 MW.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Andile KaMajola uzoshaya izinyoni ezimbili ngelilodwaComment on this story
MBALI KHANYILE
ISIHLABANI somculo wokholo sizoba nendumezulu yomcimbi wokuqopha iDVD yezingoma ezikuma-albhamu aso amadala kanjalo nezitholakala ocwecweni lwaso lwakamuva.
UMfundisi Andile KaMajola ozobe eqopha le DVD equkethe amanoni ezingoma zakhe aduma ngazo okuba-lwa kuzo ethi Subscriber, Gingqikela Kuyo, Ucu nezinye. Uthe ziningi izinto ezizobe zenzeka kulo mcimbi ozokuba se-ICC yaseThekwini ngoJuni 30.
“Yize ngizobe ngijabulisa abalande-li bami kulo mcimbi wokuqoshwa kwe-DVD yezingoma zami zonke esengike ngazicula nezingakadumi, ngizophinde ngethule ngokusemthethweni inhlangano yami ebizwa ngokuthi yiSibathoba Amanxeba. Le nhlangano engisanda kuyisungula ibhekelela izintandane nemindeni ehlwempu eshonelwe ngabantu abasuke beyondla,” kuchaza lo mculi.
Eqhuba uthe uMnyango wezokuThutha ngeke usale kulo mcimbi njengoba esebenzisana nawo kule nhlangano yakhe ezokwethulwa ngokusemthweni ngalolu suku.
“Sizodumisa sibonge uNkulunkulu ngothando lwakhe oluyisimanga kulo mcimbi. Abantu asebeqala ukulahlekelwa yithemba bazohamba isiguqukile imiqondo yabo njengoba bezonikwa isibindi sokubhekana nezimo ezingezinhle empilweni,” kusho uKaMajola.
Lo mculi osekhiphe ama-albhamu amathathu okubalwa kuwo ethi Uthando LukaBaba, yango-2001, African Unity, yango-2004 ayiqopha ngaphansi kwesitebela sakhe i-Elinda Productions, nethi Andile KaMajola Live in Durban ngo-2007. Usekhiphe nenye entsha ebizwa ngokuthi Ngiyindoda enezingoma ezingu-16, okubalwa kuzo ethi I Wonder Why, Kukhona Isikhathi Esifikayo nethi Umuntu Utalagu yona ayicula ngokuhlanganyela nomculi kamaskandi uThokozani Langa.
Uthe kulo mcimbi uyobe engahambi yedwa njengoba eyodedela abaculi abafana noSolly Mahlangu, Hlengiwe Mhlaba, Thokozani Langa, nabanye emuva kokunandisa kwakhe esitaji.
Amathikithi okungena kulo mcimbi atholakala kumaComputicket ngo-R100 kuya ku-R200.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
USandilands uzongena esikhaleni sikaKhune
2012-10-16 12:03
Johannesburg - Unozinti weMamelodi Sundowns uWayne Sandilands uyena ozobe esemapalini njengoba u-Itumeleng Khune elimele, uma leli selibhekene neKenya kowobungani eNyayo Stadium, kusihlwa, kubika iKickOff.com.
UKhune ulimale eqakaleni ngesikhathi bezilolonga eKenya ngoMsombuluko, kanti kuyangabazeka nokubonakala komdlali we-Orlando Pirates uSiyabonga Sangweni njengoba naye ethole ukulimala okufanayo.
Umqeqeshi weBafana Bafana uGordon Igesund useqinisekise abalandeli ukuthi lokhu kulimala akuyona into etheni, abadlali bazolulama ngokushesha.
Kulindeleke ukuthi u-Igesund anikeze uTokelo Rantie ithuba lokuqala umdlalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzame ukuzibulala owekilabhu yezimanga
2013-01-31 07:19
Santa Maria - Umnikazi wendawo yokuzijuxuza lapho kushone khona abantu abangu-235 ngesikhathi kuqubuka umlilo eBrazil, uzame ukuzibulala, kusho amaphoyisa.
U-Elissandro Sphor uzame ukuzibulala ngepayipi leshawa, kusho isikhulu samaphoyisa uLilian Carus, edolobheni iCruz Alta, nokuyilapho uSphor egcinwe esibhedlela sakhona.
“Akucaci noma ubezama ukuzikhunga yini,” kusho uCarus etshela i-AFP, enezezela ngokuthi amaphoyisa afike endaweni yesigameko ngaphambi kokuthi konke lokhu kwenzeke.
USphor uboshwe nabanye abathathu njengoba amaphoyisa ezama ukuthola imbangela yomlilo owenzeke eKiss Nightclub ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ayinganakwa eye-PSL kowamanqamu - Larsen
2012-11-30 12:04
Johannesburg - Umqeqeshi weBloemfontein Celtic uClinton Larsen usexwayise ngokuthi ukungenzi kahle kweMamelodi Sundowns emidlalweni yeligi ngeke kusho lutho uma lamaqembu womabili esebhekene kowamanqamu eTelkom Knockout eThekwini ngoMgqibelo ebusuku.
Lo mdlalo, kuzobe kungowesibili wamanqamu kulesizini ebholeni lakuleli, kanti uza nethuba lokuthi womabili lamaqembu amakhulu ake athole ukuqubula indebe njengoba kuyinto angasayazi.
ISundowns, izobe ikufuna nakanjani ukunqoba lo-R4.25-million, njengoba selokhu yagcina ukuthatha indebe ngo-2008, kanti iCeltic yagcina ukuthatha ngo-2005.
ISundowns, kulesizini ingelinye lamaqembu ashaya idaka, kodwa ikwazile ukufinyelela kowamanqamu eTelkom.
Basanqobe imidlalo emibili nje vo kulesizini kwiligi, phakathi kwaleyo midlalo bashaye iCeltic ngeSonto elidlule nayo ebudlala ngaphandle kwabadlali bayo abaphezulu, lokho kwenze iSundowns yakwazi ukunyukela endaweni yesibili emsileni welogi.
“Kuzoba umdlalo onzima. Sizobhekana neqembu elinabadlali abanethalente kakhulu," kusho uLarsen ngaphambi komdlalo.
“Angeke sithathi ngokuthi iSundowns ingunombolo bani kwilogi. Lokho akukhombisi ngokweqiniso ukuthi iyiqembu elinjani.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugile izimanga ezuza o-A abawu 7 emakhayaComment on this story
MHLENGI SHANGASE
UGILE izimanga umfundi waseVelangaye Comprehensive, eNkandla odabule o-A abayisikhombisa waqopha umlando ngokuba ngumfundi wokuqala ukuthola o-A abangaka kulesi sikole.
UNondumiso Mkhize (18) waseNkungumathe, eNkandla, uqophe umlando ngokuba nguyena mfundi wokuqala ukuthola o-A abangaka kulesi sikole esenza kahle minyaka yonke.
Lesi sikole esisemakhaya sazakhela igama ngokuthi kusuka abafundi ngisho bakoGoli nakoMpumalanga bayofunda kusona.
UNondumiso okhuliswe ngu-anti wakhe ohola impesheni yokukhubazeka, uthe ukufunda ubusuku nemini nokubamba umgonqo yikhona okumenze wadabula kanje.
Uthole o-A esiZulwini, English, Maths, Life Orientation, Geography, Physical Science neTourism.
“Ngikhuliswe u-anti nogogo abazali bami angibazi, ngabagcina ngisemncane. Bengihlala emqashweni ngasesikoleni lapho bengihlala ngidla khona incwadi,” kusho uNondumiso ehlengezela izinyembezi.
Uthe ufuna ukwenza iziqu zobudokotela eNyuvesi yaKwaZulu-Natal lapho esethathiwe khona.
“Inkinga njengoba ngikhuliswe u-anti ohola impesheni anginawo umfundaze ozongiqhuba ngikwazi ukufeza amaphupho ami. Ngingajabula uma ngase kube noMsamariya olungile ongangisiza,” usho kanje.
Uthe ubonga kakhulu uthishanhloko wakhe uDkt Ngogi Mahaye ngokuqinisekisa ukuthi bathola imfundo esezingeni.
UMahaye uthe uqophe umlando uNondumiso ngokuba ngumfundi wokuqala ukudabula kanje esikoleni esidonsa kanzima.
Uthe izinhlelo ezifaka ne-Operation Vimba Ivila zibasize kakhulu ngoba abafundi bayabhekelelana kungabikhona ongeke afunde aphase ngoba elambile.
“Kuba nezinhlelo eziningi okubalwa nomgonqo lapho kuhlala khona esikoleni kudliwe incwadi nje. Lezi zinhlelo zisiza kakhulu ngoba abafundi bathi beya kobhala babe sebekulungele ukubhala, sebephasa,” kusho uMahaye.
Uthe uMkhize yingane ezithobile, ephansi kodwa eyenza ngokuzikhandla umsebenzi wayo futhi enenhlonipho.
“Kuyasijabulisa uma emakhaya sikwazi ukukhiqiza izingane ezifana naye ezincintisana nezasemadolobheni ngoba yize kunezinselelo kodwa kuyasetshenzwa. Noma kungathiwa usemadolobheni noma emakhaya usangaphasa ngamalengiso,” kusonga uMahaye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Baboshelwe ukushisa izitolo zabokufika
2013-01-31 16:40
Johannesburg - Abantu abayisishiyagalolunye baboshiwe ngemuva kokuphazamisa ukusebenza ezitolo zabantu bokufika, abasebenzela elokishini laKwanobuhle, e-Eastern Cape.
"Kushiswe isitolo somuntu odabuka e-Ethiopia, sishiswe yiqulu labantu. Umninisitolo ukwazilwe ukuphulukundlela wase ebiza amaphoyisa," kusho okhulumela amaphoyisa uWarrant Officer Gerda Swart.
Lesi sehlakalo senzeke ngoLwesithathu ebusuku, iqulu lihlasele imoto yamaphoyisa layishaya ngamatshe nokho akubanga khona muntu olimalayo, kusho uSwart.
Abayisithupha kwababoshiwe basebancane ngokweminyaka yobudala.
Bonke abasolwa kulindleke bavele ngaphambi kweNkantolo yeMantshi yaKwanobuhle, ngoLwesihlanu, babhekene namacala okucekela phansi impahla nokudala udlame emphakathini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ukuhlasela kubulale 16 eSyria
2012-12-13 14:01
Beirut - Inhlangano yezindaba engaphansi koMbuso eSyria ithi ibhomu eliqhume ngaseDamascus libulale abantu abangu-16, kanti ingxenye yabo bekungabesifazane nezingane.
I-SANA News Agency ithi imoto ebihlohlwe iziqhumane iqhume ngoLwesine ngasesikoleni endaweni yabadla izambane likaPondo eQatana.
Lo mbiko ucaphuna abezempilo bethi kushone abantu abangu-16, okubalwa izingane eziyisikhombisa "nabesifazane abaningi".
Kuthiwa kulimale okungenani abantu abangu-24.
Izishoshovu ezimelene nohulumeni zithi sekushone abantu abangaphezu kuka-40 00 kusukela kwavukelwa uMbuso kaMengameli Bashar
Assad ngoMashi 2011.
- Landela
IzindabaNews24 kuTwitter
- Sapa - AP


text:
Kuboshwe ophethe amaphekula e-DRC
2013-02-11 16:25
Bukavu - Amaphoyisa aseDemocratic Republic of Congo asebophe ubhongoza eqenjini lamavukelambuso esifundazweni iSouth Kivu, kusho esinye sezikhulu esifundazweni.
UGustave Bagayamukwe Tadji, oyinhloko ye-Union of
Revolutionary Forces of Congo (UFRC), uboshwe ngeSonto, ngesikhathi etheleka esiqhingini i-Uvira, kusho isikhulu uDesire
Kyakwima.
UBagayamukwe wakhuluma ngenyanga eyedlule, ememezela ukusungulwa kwe-UFRC, ethi inhloso yayo ukuqumba phansi umbuso kaMengameli uJoseph Kabila.
UKabila ube sezintanjeni kusukela ngo-2001.
UKyakwima uthi uBagayamukwe uzodluliselwa enhlokodolobha iKinshasa.
Ngemuva kokusungulwa kweqembu likaBagayamukwe, bahambisa incwadi kwabezindaba ze-AFP bethi iqembu lifuna kuyiwe okhethweni ngokushesha, kuze kuzobuyiswa uzinzo kwezombusazwe.
Isitatimende se-UFRC saqhubeka sathi bafuna uhulumeni akumise ukuthunyelwa kwamasosha akwamanye amazwe, ngenhloso yokuzoqapha emngceleni ophakathi kwe-DRC neRwanda.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngeke kuvume ngingabuyi ezweni lami: Dkt NgidiComment on this story
LUNGI LANGA
UZIMISELE ngokubuyela kuleli udokotela osemncane othole ingqayizivele yethuba lokuyosebenza kwezosizo oluphuthumayo phesheya kwezilwandle.
Lapho iningi lodokotela bakuleli kuthiwa ligcwele kwamanye amazwe lapho amadlelo eluhlaza khona, uDkt Sanelisiwe Ngidi (26) waseHammarsdale uthe uthando lwakhe lwezwe lakubo ngeke limvumele akwenze lokho.
Ngeke ahambe ayohlala impilo yakhe kwelinye izwe kodwa uzimisele ukufunda lukhulu kwamanye amazwe.
Uthe ufuna ukubona ukuthi la mazwe angaphandle enza kanjani ukuze agcine ezempilo zisezingeni eliphezulu.
Okwamanje uvakashele e-Ireland ukuyosebenza ezimeni eziphuthumayo esibhedlela i-Letterkenny.
“Ngithe uma ngithola leli thuba lokuvakashela kulesi sibhedlela ngazitshela ukuthi ngeke ngisaliyeka. Ngalo ngizokwazi ukubona indlela ezisebenza ngayo izibhedlela zakwamanye amazwe,” kusho uDkt Ngidi.
Uzohlala e-Ireland izinyanga eziyisithupha kuphela kodwa wethemba ukuthi uzobe esefunde lukhulu lapho ebuya.
Yize umsebenzi wobudokotela kuyinto ayithandayo, uthe akakhulanga efisa ukuwenza.
“Ngize ngaba nesifiso sokuba ngudokotela sengenza u-Grade 10. Umama ongunesi akazange angiphoqelele ukuthi ngingene kulo mkhakha kodwa ubengigqugquzela ukuthi ngingene emkhakheni engibona ukuthi uzongijabulisa,” kusho uDkt Ngidi.
Uthe unina nguye owayembonisa iqiniso ngokusebenza kwezempilo.
Abaningi bazitshela ukuthi kudingeka ukuthi uhlakaniphe kakhulu ukuze uphumelele njengoba kuwumkhakha osatshwayo.
“Ngikholelwa ekutheni akudingeki ukuthi uze ube yisiqengqe ukuze uphumelele ekubeni ngudokotela kodwa kudingeka ukuthi uzimisele futhi ukwazi ukuzibamba,” kusho uNgidi.
Uthe kunokuthi ubeke ubuhlakani bakho phambili kumele uqikelele ukuthi uyazi yini ukuthi uyakuthanda lokhu othi ufuna ukukwenza.
Ekhula wayefuna ukuba nguthisha. Uthe ngesikhathi efuna ukuba nguthisha wayezitshela ukuthi angakwazi ukushintsha impilo yezingane kodwa lesi sifiso sashintsha.
Yize sashintsha isifiso sokufundisa asizange sijike esokuthinta impilo yezingane ezisakhula njengoba ebona engakwenza lokhu emsebenzini wakhe wobudokotela.
Abanye abasuke befuna ukufunda bamiswa wukuthi baphuma emakhaya ahlwempu lapho ingekho imali yokubaqhuba esikoleni.
Uthe ukuphothula kwakhe izifundo zobudokotela kwaba wumphumela wokusebenza kanzima kwabazali bakhe nokuzimisela kwakhe ezifundweni.
Ukhuthaze intsha efisa ukungena kulo mkhakha ngelinye ilanga ukuthi ingabheki lapho iphuma khona.
“Abangabheki izimo ababhekene nazo kepha babuke amaphupho abo. Kumele bazi ukuthi akukho okungenzeki ngoNkulunkulu okunguye osinika amandla okuthi senze lokhu esifisa ukukwenza,” kusho uDkt Ngidi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UBlatter ukhala ngobandlululo enkundleni
2013-01-15 14:07
London - Umengameli wenhlangano yebhola emhlabeni uSepp Blatter, usexwayise abadlali bebhola wathi ukubalekela ukucwaswa ngokwebala akusiyo indlela ephusile yokulwa nalesi sihlava.
UBlatter usho kanjena kulandela ukuthi umdlali we-AC Milan uKevin-Prince Boateng kanye nozakwabo, baduba umdlalo ngesiwombe sokuqala, ngesikhathi omunye wezibukeli ekhombisa ukumcwasa ngokwebala, bedlala nePro Patria.
Abadlali abaningi abahlanganisa nomdlali wasemuva weManchester United uRio Ferdinand nomdlali we-Arsenal uPatrick Vieira bancoma uBoateng ngomnyakazo wakhe eduba umdlalo,
UBlatter uthi ukholwa wukuthi abadlali kumele baqhubeke nomdlalo, phezu kwezimo abahlangana nazo.
"Kumele kwenziwe konke ukulwa nokucwasa ngokwebala enkundleni yezemidlalo," kusho uBlatter, ekhuluma nabezindaba zeSky Sports News.
"Sesizame kwaba kaningi ukulwa nokucwaswa ngokwebala kwabadlali. IGreat Britain iyisibonelo sokuthi kuyaliwa nalesi sihlava."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Uhlaba izethenjwa ngeseligi uNeeskensComment on this story
UMQEQESHI weMamelodi Sundowns uJohan Neeskens ugxeke izithenjwa zakhe ngokuphunyukwa kwaleli qembu yisicoco seligi ngesikhathi liguqiswa yiSuperSport United ngo-1-0 kowe-Absa Premiership eLucas Moripe Stadium, ngoMgqibelo ntambama.
ISundowns ngeke isasinqoba lesi sicoco njengoba sekucacile ukuthi umbango uphakathi kwe-Orlando Pirates neMoroka Swallows ngaphambi kwemidlalo yokugcina.
UNeeskens uveze ukuthi kade kwamcacela ukuthi lesi sicoco ngeke basidle uma laba abasibanga nabo beqhubeka nokuqoqa amaphuzu njengoba kade benza ekubeni ezakhe bezilokhu ziwadedela.
Akhala ngakho kakhulu uNeeskens wukuthi abadlali abethembele kubona yibona abamenzele phansi waze waphoqeka ukusebenzisa abafana abancane bona abasalambele ukudlala.
Phakathi kwabadlali abasolayo kuvele oKatlego ‘Killer’ Mphela obesephila ngokuhlala nodokotela esiwombeni sesibili seligi no-Elias Pelembe obemandla ngokuthola amakhadi aphuzi angenasidingo.
“Sikucacisile emzuliswaneni wokuqala weligi ukuthi siyayifuna kodwa kuthe uma sekubuywa ekhefini likaKhisimusi abadlali bami engibathembile baqala bangenzela izinto engingaziboni kahle. UPelembe ubethola amakhadi sengathi wenza ngamabomu kanti uMphela obeqhulula amagoli esiwombeni sokuqala ubehlale elimele. Ngiyaqonda ukuthi ukuthola ikhadi yinto eyenzeka ungalindele kodwa uma uzazi ukuthi ungumdlali omqoka kukhona okufanele ukwenze ukugwema lokho. Nokulimala ngokunjalo kuyingxenye yomsebenzi wethu kodwa kwesinye isikhathi umdlali othathwa njengomkhulu eqenjini ngokunjalo nakuBafana Bafana kufanele aqinisekise ukuthi udlala njalo.
Ngigcine sengiphoqeleka ukuthi ngisebenzise abadlali abancane bangikhombisa ukuthi bazimisele okuyikona okwenza ngaqhubeka nabo ngakhohlwa yilaba abanezinkinga. Uma usembangweni wesicoco isipiliyoni siyadingeka okuyinto ebesingasenayo,” kubalisa lo mqeqeshi.
Ngemuva komdlalo weSuperSport ngesikhathi ekhuluma kuthelevishini uNeeskens uthe nakuba ephatheke kabi kodwa akulahlwa mbeleko ngakufelwa futhi uzoqinisekisa ukuthi wenza izinguquko kubadlali ngesizini ezayo.
Ithuba lesicoco kuDowns kule sizini selisekutheni iziphindiselele kuSuperSport abazodlala nayo kowamanqamu eNedbank Cup ngoMeyi 26 e-Orlando Stadium kanjalo naMatsatsantsa azobe elwela isicoco sokuqala kule sizini kuwona lo mdlalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMax uboshelwe isondloComment on this story
BAWINILE NGCOBO
KUBOSHWE usomabhizinisi wodumo lweMax’s Lifestyle, eMlazi izolo emuva kokuthi inkantolo ikhiphe incwadi egunyaza ukuboshwa kwakhe ngecala lesondlo sengane.
UMax Mqadi wodumo lwendawo evakashelwa ngosaziwayo nomntakabani kuthiwa uboshwe izolo ngemuva kokuthi amaphoyisa ethole incwadi egunyaza ukuthi aboshwe.
Okhulumela amaphoyisa esifundazweni, uCaptain Thulani Zwane, uqinisekisile ukuthi amaphoyisa athunyelelwe incwadi yiNkantolo egunyaza ukuboshwa kukaMax, abe esembopha.
UZwane uthe uMax kulindeleke ukuthi avele eNkantolo namuhla kodwa Isolezwe lihabule ukuthi ulungiselwe ngokushesha umshushisi wakwazi ukufaka isicelo esisheshayo sebheyili wabe esekhishwa khona izolo.
Ngokuthola kweSolezwe uMax uboshwa nje ngoba ube nenkinga ngohlelo lokuthi akhokhele isondlo enye yezingane zakhe okuthiwa ihlala eMlazi kwa-G.
Kuthiwa le ngane ayisenaye umama kodwa ibisihlala nogogo wayo.
UMax, oshade noMpho, uboshwa nje ubenze isiphihli somcimbi endaweni yakhe muva nje emuva komjaho weVodacom Durban July obusekuqaleni kwale nyanga, ithikithi lokungena kuwo ebelibiza kusuka ku-R150 liya ku-R800.
Lo mcimbi ubuhanjelwe wosaziwayo abebephuma emikhakheni eyehlukene futhi kunandisa kuwo izilomo zabaculi.
Indawo kaMax isingenye ehamba phambili kwezokungcebeleka kulesi sifundazwe njengoba osaziwayo nosomabhizinisi abaningi abaqhamuka kwezinye izifundazwe bezithokozisa kuyo uma behambele lesi sifundazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kukhalwa ngokuqeqeshwa kwamaphoyisa
2013-01-16 14:04
Pretoria - NgoMsombuluko ntambama, uConstable Michael Thembani Tshomela, 31, udutshulwe washona, nokusolakala ukuthi udutshulwe amalungu amaphoyisa asesiteshini saseJeppestown.
Manje ukufa sekwenze kwagxilwa ekuqeqeshweni kwamaphoyisa, kubika iphephandaba iThe Star.
Kube yisigameko esibi sokuphambanisa umuntu okungeyena esenziwe ngamaphoyisa ngokungalandeli inqubomgomo kanti futhi kukhombisa nezikhala ezikhona ohlelweni lokuqeqeshwa kwamaphoyisa, kusho ungoti.
UDr Johan Burger, ongumcwaningi e-Institute of Security Studies, uthe nakuba engenayo imininingwane egcwele ngesigameko, kuyavela ukuthi inqubomgomo yamaphoyisa ebekwe esigabeni-49 seCriminal Procedure Act ayilandelwanga.
“Kudingeka utshele umsolwa ukuthi azinikele angazami lutho, ngokuthi uthi: 'Ima, uma kungenjalo ngizodubula',” kusho uBurger.
“Kumele umemeze ukuze bakuzwe. Akubukeki sengathi amaphoyisa akwenzile lokho.”
USolwazi u-Anthony Minnaar, weSchool of Criminal Justice e-Unisa, uthe ucwaningo luyakuveza ukuthi amaphoyisa awaqeqeshwa ngendlela efanele mayelana nokuthi kumele abhekane kanjani nezimo ezibeka impilo ebungozini, lapho okungadingeka khona basebenzise izulu lezandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe owaseMoz ngelobhejane
2012-11-29 16:36
Johannesburg - Amaphoyisa abophe indoda edabuka eMozambique, esolwa ngokuthinteka ebugebengwini bokuzingelwa kobhejane, lona uboshwe esemikhukhwini yaseRamotsahala, ngaseRustenburg, eNorth West.
Okhululumela uphiko loKlebe uCaptain Paul Ramaloko uthe umsolwa oneminyaka engu-28 ubudala uboshwe wuphiko obeluvela luphenya ngokuzingelwa kobhejane.
Lona kuthiwa uyingxenye yabasolwa abayisishiyagalombili ababoshwe ngesonto eledlule, umsolwa kuthiwa ubesiza abazingeli ngezinhlamvu zezibhamu zokuzingela.
"Sishaqe imali yaseMozambique ebalelwa ku-200 000, izinhlamvu zezibhamu kanye nemoto okwebiwa," kusho uRamaloko.
Umsolwa uzobekwa icala lokutholakala nezinhlamvu zesibhamu, uzovela ngaphambi kweNkantolo yeMantshi yaseRustenburg, ngoMsombuluko, abanye abasolwa kuleli cala bazovela ngaphambi kweNkantoo yeMantshi yaseBrits ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Luyaqhubeka udlambedlu e-Egypt
2012-12-12 07:30
Cairo - Kube nezidubedube ngesikhathi labo abeseka uMengameli Mohammed Morsi begasela ematendeni agxunyekwe ngabamaqembu aphikisayo ngaphandle kwekomkhulu.
Kunuke umsizi kwakhala nesibhaxu kushaywa ababhikishi abamelene nalo mholi.
Lesi sigameko esigcine ngokuchitheka kwegazi sibeka engcupheni ezombusazwe ezivele zintenga e-Egypt.
Kanti kubukeka sengathi lusazoqhubeka udlame phakathi kwabamaqembu aphikisayo kanjalo nalabo abathembeke kuMorsi.
Abamaqembu aphikisayo bakhala ngokuthi uMorsi ukhiphe amasosha anesipiliyoni ukuba azoqeda ngabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Ujoyine i-DA uBalindlela
2012-11-13 16:25
Johannesburg - Owabe eseqenjini iCongress of the People ngemuva kokuba nguNdunankulu wase-Eastern Cape, ngesikhathi eku-African National Congress, uNosimo Balindlela, usejoyine iqembu eliphikisayo iDemocratic alliance, kusho umholi weqembu uHelen Zille.
"Egameni le-DA, ngithokoze kakhulu ukwamukela uNosimo Balindlela eqenjini lethu," kusho isitatimende sikaZille.
UBalindlela ufake incwadi yokwesula eqenjini iCope, washiya nesihlalo sakhe ePhalamende, kulindeleke ukuthi asayine incwadi yobulungu be-DA, bese amukela ikhadi lakhe kumholi weqembu e-Eastern Cape u-Athol Trollip.
UZille uveze ukuthi uneminyaka azana noBalindlela, uthi umazi njengomuntu onesizotha nezimiso ezinhle futhi ozimisele ukubona iNingizimu Afrika iqhubekela phambili.
Uqhubeke wathi abantu abaningi abafana noBalindlela, bakhathele ukubona uqhekeko olukhona kwezombusazwe.
"Ngithathe leli gxathu ngoba ngikholwa wukuthi i-DA iyikusasa," kusho uBalindlela etshela abezindaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sekuzolunga ngoBenni - De Sa
2012-12-10 14:02
Johannesburg - Umqeqeshi we-Orlando Pirates uRoger de Sa ukholelwa ekutheni akusensuku zatshwala ukuthi umgadli waleli qembu, uBenni McCarthy, abuyele efomini aqale nokufaka amagoli adingekayo emjahweni weligi.
UMcCarthy, ongenele umgadli waseZambia uCollins Mbesuma ngesikhathi iPirates ibambana neKaizer Chiefs ngo 1-1 ngoMgqibelo, ubetshengisa ubunyonicho uma ebamba ibhola kodwa akakwazanga kufaka goli.
UDe Sa, iqembu lakhe elisasele emuva ngamaphuzu amathathu kuChiefs, utshele iKickOff.com ukuthi lo mdlali ohamba phambili ngamagoli kuBafana Bafana uya eba ngcono kanti uzodlala indima ebalulekile engxenyeni yesibili yesizini kuPirates.
“Ngijabule ngokuthi uMcCarthy wakhe amathuba amaningi okufaka amagoli, yize engene esiwombeni sesibili. Uyazimisela kanti kuyabonakala ukuthi uzimisele," esho.
“Ngaphandle kokwazi kwakhe ukuvalela enethini amagoli, unesipiliyoni esiningi. Uyilo mdlali okuthi uma kukhona yena enkundleni akhuthaze abanye abadlali.
“Kusobala vele ukuthi akekho efomini abekuyona ngaphambi kokulimala. Kodwa ngiyathemba ukuthi uzoba yile nto efunekayo kungekudala."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abagulayo, asebeluphele kanye labaphila lobugoga bakhuthaza abe Zimbabwe Electoral Commission ukuba baphange ukubatholisa ithuba lokuvota njengoba benganelisi ukuma okwesikhathi eside besendwendweni mhla wokuvota.
Abaphila lobugoga obehlukeneyo, abagulayo kanye lasebekhulile bathi mayiqakathekiswe impilakahle yabo.
Inengi labo elikhathazekileyo kakhulu ngalolu khetho lithi liyafisa ukuyavota ngosuku lokhetho kodwa lesaba ukuba lizehluleka ukukufeza lokho ngenxa yokuthatha isikhathi kwabavotisayo.
Bakhuthaza abenhlanganiso ebona ngezokuqhutshwa kokhetho iZimbabwe Electoral Commission ukuba batholiswe usizo bavote ngokuphangisa bangaze bathatha isikhathi eside ngoba inengi labo bengaphilanga lapha emizimbeni.
Uzulu wase Chegutu le Norton uphila lobunzima obehlukeneyo uveze imicabango yakhe phezu kwaloludaba.
UNkosazana Portia Chimedza wase Norton uphila lobugoga. UChimedza uleminyaka engamatshumi amabili yokuzalwa.ufunde esikolo se Danhiko lapho atholiswe khona imfundo yaphezulu kundaba zokusetshenziswa kwemitshina yakulezi nsuku.
Ubhalisile uChimedza ukuba avote ngoLwesithathu njalo ulesifiso sokuyavota ethi kodwa inkinga yikuba njengomuntu ohamba nge wheel chair, wesaba ukuba uzathatha isikhathi eside esemzileni wokuvota.
Ucela abe ZEC ukuba babasize ngokuphangisa abaphila lobugoga njengaye.
UMmnumzana Wellington Chinakidzwa ungumgcinisihlalo ebandleni le MDC ku Ward Rleven eChegutu.
UChinakidzwa uthi kunje uNkosikazi wakhe utshaywe yi stroke kunyanga ezintathu ezedluleyo njalo umkakhe lo wabhalisa ukuvota.
Ozancintisa kukhetho lukamanisipala ngoLwesithathu emele i-ward three eChegutu ngaphansi kwebandla le MDC ekhokhelwa nguMnumzana Morgan Tsvangirayi, uMnumzana Joshua Hondoma, laye usekela isicelo sabagulayo labaphila lobugoga laba ukuba baphathiswe ngokushesha laba bantu ngosuku lokuvota.
Abe ZEC mabenze konke okusemandleni abo ukuphathisa lamalunga kazulu anelise ukuvota kutsho uHondoma.
UMnumzana Charlton Hwende uncintisa kukhetho lwamalunga edale lephalamende eChegutu ngaphansi kwebandla le MDC-T.
UHwende uthi abebandla lakhe sebeke bakhulumisana labe ZEC phezu kwaloludaba lokuphathiswa ngesiphangiphangi kwalabo abalobunzima obehlukeneyo mhla welanga lokuvota.
Abe ZEC bona bathi bavele behlezi baphathisana lalaba bantu ukuze baphange bayephumula ngekhaya.
Abe ZEC bathi asebekhulile,abagulayo labagogekileyo bazaphathiswa ngesiphangiphangi. Kuthi abangaboniyo labanganelisi ukubhala bona belethuba lokuzikhethela ongabaphathisa ekuvoteni kwabo njengalokho okutshiwo ngumthetho wezokuvota iElectoral Act.


text:
Impikiswano ngabazomela ukhetho ku-IFPComment on this story
CELANI SIKHAKHANE
BASHAYANA ngamakhanda abaholi be-IFP ngesenzo samaziko ale nhlangano sokuphikisa uhla lwamagama olufunwa wumhlahlandlela waleli qembu azokhethwa engqungqutheleni yobuholi ngenyanga ezayo nesihlehle amahlandla angaphezulu kwamathathu.
Amaziko amaningi okuthiwa anenkinga futhi asengcupheni yokuqaliswa phansi ekutheni akhethe, kubalwa awaseZululand, uThukela, uMkhanyakude naseGauteng.
Phakathi kwamagama afunwa wumhlahlandlela kubalwa elikaDkt Mangosuthu Buthelezi kwesobumengameli, iNkosi uMzamo Buthelezi ongumfowabo ongowozalo lukaMntwana abamfuna abeyiphini lakhe, uMnuz Blessed Gwala kwesikasihlalo, uMnuz Albert Mncwango kwesokuba yiphini likasihlalo, uNkk Sbongile Nkomo ozoba ngunobhala-Jikelele noMnuz Nhlanhla Msimang abamfuna kwesephini likanobhala-jikelele.
La magama kuthiwa asemqulwini obizwa nge-Road Map okuyiwona okubhekwe ukuthi abantu badingidele phezu kwawo amagama abaholi abazokhethwa kule ngqungquthela.
Ngakolunye uhlangothi amaziko wona asevele aziphakamisela uhla lwawo okuyinto okuthiwa icasule abaholi be-IFP.
Phakathi kwala magama kukhona elikaButhelezi abafuna abuyele bese esekelwa umfowabo iNkosi uMzamo Buthelezi kanti kwezinye izikhundla uhla lwakhona luthi uMnuz Stanely Dladla ufunwa kwesikasihlalo, uNkk Sbongile Nkomo kwesephi-ni likasihlalo, uMnuz Albert Mncwango kwesikanobhala-jikelele bese kuthi uMnuz Mtomuhle Khawula afakwe kwesephini likanobhala-jikelele.
“Inkinga ekhona ukuthi la magama omhlahlandlela abantu abayingeni indaba yawo njengoba ubona ukuthi uMsimang noGwala kabafakiwe ngoba abantu abasayizwa kahle indaba yabo,” kusho omunye wabaholi okhathazekile.
Emhlanganweni wamaziko angaphansi kweLembe okwakujutshwe kuwo uNkk Melody Mdunge kuthiwa uvele wathi uma abantu befuna amanye amagama kungcono bahambe bamshiye amane asale yedwa.
Kumanje kuthiwa eZululand uButhelezi uhlele ukuthi aziyele mathupha emhlanganweni wakhona ozoba kusasa ukuze aqinisekise ukuthi abantu abakwenzi okuphambene.
Kwezinye izindawo abantu kuthiwa basabisa ngokuyiduba imihlangano ngoba bephoqwa ukuthi bakhethe la magama abanikezwe wona wumhlahlandlela.
Okhulumela i-IFP uMnuz Joshua Mazibuko uthe angeke aphawule ngokunye okuyizinto zasehlathini.
“Empeleni amaziko eqembu yiwona amukele i-Road Map okuyiyo enamagama okumele kubhungwe ngawo bese kubuyiswa umbiko ngempelasonto lena esiya kuyo kumhlahlandlela ozohlala kusuka ngoMgqibelo kuze kube iSonto.
“Okunye angikwazi ngoba phela umbiko awukabuyi, sisawulindile ukuzwa ukuthi amaziko athini,” kubeka uMazibuko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kugwazwe indoda eBethanie
2013-02-20 12:02
Johannesburg - Owesilisa oneminyaka engu-33 ubudala ugwazwe washona eBethanie ngaseBrits, kusho amaphoyisa aseNorth West ngoLwesithathu.
UColonel Emelda Setlhako uthe le ndoda igwazwe owesifazane, 38, ngoMgqibelo, ngemuva kokumthethisa ngokuthi ubanga umsindo izingane zilele.
"Le ngxabano kusolakala ukuthi yaholela ekutheni babambane ngamankomane, nalapho umsolwa agwaza khona umufi esifubeni."
Indoda yabe isiphuthunyiswa eBapong Community Clinic, yaphelela emagcekeni.
Owesifazane zibe seziyamkhalela njengoba kulindeleke ukuba avele eNkantolo yeMantshi yaseGa-Rankuwa ngoLwesibili.
- Landela
IzindabaNews24 kuTwitter
- SAPA


text:
UMugabe uvivela ukhetho
2012-12-06 14:01
Harare - UMengameli Robert Mugabe ulungiselela inkomfa ezobanjwa yiqembu lakhe iZanu-PF kuleli sonto njengoba kubhekwe okhethweni eZimbabwe.
Le ngqungquthela yaminyaka yonke, nezoqala ngoLwesihlanu, eyokugcina ngaphambi kokhetho lobumengameli oluhlelelwe unyaka ozayo.
UMugabe, nowaphatha iZimbabwe kusukela ithola uzimelegeqe, unethemba lokusebenzisa lolu khetho njengendlela yokuqinisa ukuhlala kwakhe emandleni.
Lo mholi, 88, kumanje ubusa izwe ngokubambisana nembangi yakhe uNdunankulu uMorgan Tsvangirai.
Kanti ubhekene nohide lwezinselelo kuleliya lizwe elingenzi kahle ngakwezomnotho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA